pythainlp/thai-wiki-dataset-v4 huggingface dataset:
กรุงศรี ออโต้

กรุงศรี ออโต้ หรือ บริษัท อยุธยา แคปปิตอล ออโต้ ลีส จำกัด (มหาชน) (SET:AYCAL) เป็นบริษัทที่ถือหุ้นทั้งหมดโดยธนาคารกรุงศรีอยุธยา จำกัด (มหาชน) โดยก่อตั้งเมื่อ พ.ศ. 2535 มีสำนักงานใหญ่แห่งแรกที่จังหวัดกรุงเทพมหานคร ณ ถนนวิทยุ เพื่อดำเนินธุรกิจให้สินเชื่อเช่าซื้อยานพาหนะ ในชื่อบริษัท จีเอฟ ลีสซิ่ง จำกัด
ต่อมาใน พ.ศ. 2536 ธนาคารออมสิน และบริษัท เจเนอรัล อิเล็กทริค แคปปิตอล คอร์ปอเรชั่น ได้ตกลงเข้าร่วมทุน โดยได้เปลี่ยนชื่อเป็นบริษัท จีเอส แคปปิตอล จำกัด โดยมีสาขาทั้งหมด 8 สาขา
ในวันที่ 14 กุมภาพันธ์ 2551 ธนาคารกรุงศรีอยุธยา จำกัด (มหาชน) เข้าถือหุ้น 100% และได้เปลี่ยนชื่อจาก บริษัท จีอี แคปปิตอล ออโต้ ลีส จำกัด (มหาชน) เป็น บริษัท อยุธยา แคปปิตอล ออโต้ ลีส จำกัด (มหาชน)
ประวัติ.
เมื่อปี 2541 จีอี แคปปิตอล เข้าถือหุ้น 100% เต็ม และต่อมาได้เปลี่ยนชื่อเป็นบริษัท จีอี แคปปิตอล ออโต้ ลีส จำกัด (มหาชน) (GECAL)
14 กุมภาพันธ์ 2551 ธนาคารฯเข้าซื้อกิจการบริษัท จีอี แคปปิตอล ออโต้ ลีส จำกัด (มหาชน) (GECAL) เสร็จสมบูรณ์ ซึ่งส่งผลให้พอร์ตสินเชื่อของธนาคารฯ เติบโตขึ้นประมาณร้อยละ 17 ณ วันโอนกิจการ และต่อมา GECAL เปลี่ยนชื่อเป็น บริษัท อยุธยา แคปปิตอล ออโต้ ลีส จำกัด (มหาชน) (AYCAL) 
ต่อมาในปี 2556 จากการเข้าถือหุ้นในธนาคารกรุงศรีอยุธยา จำกัด (มหาชน) ของธนาคารโตเกียว – มิตซูบิชิ ยูเอฟเจ หรือ BTMU (The Bank of Tokyo – Mitsubishi UFJ, Ltd.) บริษัทย่อยของ มิตซูบิชิ ยูเอฟเจ ไฟแนนเชียล กรุ๊ป หรือ MUFG (Mitsubishi UFJ Financial Group, Inc.) ส่งผลให้เกิดการเปลี่ยนแปลงต่อการบันทึกสินเชื่อใหม่ของสินเชื่อรถใหม่ “กรุงศรี นิวคาร์” ซึ่งถูกบันทึกเข้าระบบบัญชีของธนาคารกรุงศรีอยุธยาโดยตรง
ในปี 2557 กรุงศรี ออโต้ บางส่วนได้โอนย้ายไปสังกัด “กลุ่มงานธุรกิจสินเชื่อยานยนต์” ภายใต้ธนาคารกรุงศรีอยุธยา จำกัด (มหาชน) โดยมีผลิตภัณฑ์ กรุงศรี นิว คาร์ กรุงศรี คาร์ ฟอร์ แคช กรุงศรี รถบ้าน กรุงศรี ยูสด์ คาร์ กรุงศรี ทรัค และ กรุงศรี ฟลีท แอนด์ ลีสซิ่ง ในขณะที่บริษัท อยุธยา แคปปิตอล ออโต้ ลีส จำกัด (มหาชน) จะมีผลิตภัณฑ์สินเชื่อกรุงศรี มอเตอร์ไซค์ กรุงศรี บิ๊ก ไบค์ กรุงศรี ยูสด์ บิ๊ก ไบค์ และ กรุงศรี อินเวนทอรี่ ไฟแนนซ์
ฟุจิวะระ โนะ โคชิ

ฟุจิวะระ โนะ โคชิ (1490 – 29 มิถุนายน 1522) จักรพรรดินีแห่งญี่ปุ่นโดยเป็นจักรพรรดินีหรือ ชูงู ใน จักรพรรดิเอ็งยู จักรพรรดิองค์ที่ 64 แห่งราชวงศ์ญี่ปุ่น
กฤชกนก สวยสด

กฤชกนก สวยสด (ชื่อเล่น: อะตอม) หรือเป็นที่รู้จักกันในชื่อ อะตอม ไมค์ไอดอล เป็นนักร้อง นักแสดง อีกทั้งยังเป็นครูสอนเต้นชาวไทย เกิดเมื่อวันที่ 22 เมษายน พ.ศ. 2534 เธอเป็นบุตรสาวคนเดียวของครอบครัว เริ่มต้นเข้าวสู่วงการจากแข่งขันเวทีไมค์ไอดอล เมื่อ พ.ศ. 2551 โดยเธอมีชื่อเสียงจากเพลง "ห้ามทิ้ง"
ประวัติ.
กฤชกนก สวยสด (ชื่อจริงอ่านว่า: กริด – กะ – หนก) หรือเป็นที่รู้จักกันในชื่อ อะตอม ไมค์ไอดอล เกิดเมื่อวันจันทร์ที่ 22 เมษายน พ.ศ. 2534 (ปีมะแม) เป็นนักร้อง และนักแสดงหญิงชาวไทย ภายใต้สังกัดจีเอ็มเอ็ม แกรมมี่ เธอเป็นที่รู้จักจากการประกวดร้องเพลงในเวที "ไมค์ไอดอล (Mic Idol)"
อะตอมเริ่มประกวดร้องเพลงตั้งแต่อายุ 6 ปี และได้รางวัลมาแล้วมากมาย เธอเคยได้รับคัดเลือกจาก โรงเรียนบดินทรเดชา (สิงห์ สิงหเสนี) ๒ ให้ประกวดร้องเพลงฝรั่งเศส เข้ารอบ 10 โรงเรียนสุดท้ายทั่วประเทศ อีกทั้งยังเป็นแชมป์ ไมค์ ไอดอล 2 สมัยอีกด้วย หลังจากนั้นก็ได้ออกอัลบั้มร่วมกับผู้เข้าแข่งขันไมค์ ไอดอล ในปีพ.ศ. 2551 ภายใต้สังกัดแกรมมี่ โดยเธอขับร้องเพลง "ห้ามทิ้ง" ซึ่งเป็นเพลงที่สร้างชื่อเสียงให้กับเธอในระยะเวลานั้น
งานเพลง.
ในปีพ.ศ. 2553 อะตอมได้ออกอัลบั้มเดี่ยวชุดแรกที่ชื่อ "ATOM LOOK AT ME (อะตอม : ลุค แอท มี)" โดยเปิดตัวด้วยเพลง แฟนขี้บ่น, เลิกกันเถอะ และเพลง Hello I Love You เป็นต้น ออกวางจำหน่ายในรูปแบบ ซีดี+วีซีดี เมื่อวันที่ 27 พ.ค. 53
ในปีพ.ศ. 2554 อะตอมได้ออกอัลบั้มโปรเจกต์พิเศษในชื่อ "Jump And Play" เป็นการรวมตัวของศิลปินแกรมมี่ ได้แก่ ไอซ์ ศรัณยู, น้ำชา ชีรณัฐ, เม้าส์ ณัฐชา, ส้ม มารี และ วงโอลีฟส์ โดยเธอออกซิงเกิ้ลคู่กับ ส้ม-มารี เออเจนี เลอเลย์ ในเพลง รักเธอนะ, หน้าตาของความรัก, แอ๊บ ในช่วงนั้นทำให้เธอได้เป็นคู้หูดูโอ้ในนาม "ส้ม-อะตอม (Zom&Atom)" โดยมีผลงานด้วยกันทั้งถ่ายแบบ และร้องเพลงประกอบละคร
ภายหลังเธอหายจากวงการไปพักใหญ่ ปัจจุบันได้กลับมาร้องเพลง อีกทั้งยังได้มีโอกาสแสดงละครโทรทัศน์อีกด้วย ได้แก่เรื่อง Forward ท้าเวลา พลิกอนาคต และ U-Prince Series ตอน ไบรอัน เป็นต้น นอกจากนี้ อะตอมเองก็เป็นครูสอนเต้นและร้องเพลงของสถาบัน Weshine by ATOM และเป็นนักร้องวงหญิงล้วนชื่อ Molekul
การศึกษา.
ด้านการศึกษา สำเร็จการศึกษาระดับประถมศึกษา โรงเรียนสายอักษร (รามอินทรา) สำเร็จการศึกษาระดับชั้นมัธยมศึกษา โรงเรียนบดินทรเดชา (สิงห์ สิงหเสนี) ๒ (รุ่นที่ 14) และสำเร็จการศึกษาระดับปริญญาตรี คณะนิเทศศาสตร์ สาขาวิทยุกระจายเสียงและวิทยุโทรทัศน์ มหาวิทยาลัยรังสิต เกียรตินิยมอันดับ 2 ปัจจุบันกำลังศึกษาต่อในระดับปริญญาโท คณะบริหารธุรกิจ สาขาวิชาการเป็นผู้ประกอบการ ที่มหาวิทยาลัยรังสิต
ผลงาน.
 ออนไลน์
สตาร์เกต ทะลุคนทะลุจักรวาล

สตาร์เกต ทะลุคนทะลุจักรวาล  เป็นภาพยนตร์แนวผจญภัยวิทยาศาสตร์ จากฝรั่งเศส-สหรัฐอเมริกาในปี ค.ศ. 1994 กำกับโดย โรแลนด์ เอมเมอริค ร่วมเขียนบทโดยดีน เดฟลิน และนำแสดงโดย เคิร์ต รัสเซลล์, เจมส์ สเปเดอร์, เจย์ เดวิดสัน และวีเวกา ลินด์ฟอร์ส โดยเป็นภาพยนตร์ภาคแรกในแฟรนไชส์"สตาร์เกต" ที่ประสบความสำเร็จทางรายได้ จนถูกนำมาสร้างใหม่เป็นภาพยนตร์และซีรีส์โทรทัศน์ในเวลาต่อมา 
ภาพยนตร์ได้นำเสนอแนวคิดพื้นฐานเกี่ยวกับ "สตาร์เกต" ซึ่งเป็นอุปกรณ์รูปวงแหวนโบราณที่สามารถเดินทางในอวกาศได้ ผ่านทางรูหนอนไปยังอุปกรณ์ที่มีรูปร่างคล้ายกันในจักรวาล ซึ่งมีพล็อตเรื่องเป็นการนำเสนอทฤษฎีเกี่ยวกับสิ่งมีชีวิตนอกโลกที่มีอิทธิพลต่ออารยธรรมมนุษย์
ฟุจิวะระ โนะ จุนชิ

ฟุจิวะระ โนะ จุนชิ (1500 – 27 มิถุนายน 1560) จักรพรรดินีแห่งญี่ปุ่นโดยเป็นจักรพรรดินีหรือ ชูงู องค์ที่ 2 ใน จักรพรรดิเอ็งยู จักรพรรดิองค์ที่ 64 โดยได้รับการสถาปนาเมื่อ พ.ศ. 1525 สืบต่อจาก ฟุจิวะระ โนะ โคชิ จักรพรรดินีองค์แรกที่สิ้นพระชนม์ตั้งแต่วันที่ 27 มิถุนายน พ.ศ. 1522 
ใน พ.ศ. 1543 ตรงกับรัชสมัย จักรพรรดิอิชิโจ จักรพรรดิองค์ที่ 66 อดีตจักรพรรดินีจุนชิได้รับการเฉลิมพระอิสริยยศเป็น โคไตโง หรือ พระราชชนนี กระทั่งถึง พ.ศ. 1555 ในรัชสมัย จักรพรรดิซังโจ จักรพรรดิองค์ที่ 67 พระราชชนนีจุนชิได้รับการเฉลิมพระอิสริยยศเป็น ไทโคไทโง หรือ สมเด็จพระอัยยิกาเจ้า
ฟูจิวาระ โนะ อนชิ

ฟูจิวาระ โนะ อนชิ (ค.ศ. 885 – 9 กุมภาพันธ์ ค.ศ. 954) เป็นจักรพรรดินีญี่ปุ่น พระนางเป็นธิดาองค์เล็กสุดของคัมปากุ ฟูจิวาระ โนะ โมตตสึเนะ พระนางเป็นพระมเหสีของจักรพรรดิไดโงะและเป็นพระราชมารดาของจักรพรรดิซูซากุและมูรากามิ
พระประวัติ.
อนชิมีพระนามเดียวกันกับพระเชษฐภคินีนามฟูจิวาระ โนะ อนชิอิ (882 – 907) ผู้เป็นพระมเหสีของจักรพรรดิอูดะและพระราชมารดาบุญธรรมของจักรพรรดิไดโงะ
ใน ค.ศ. 930 จักรพรรดิไดโงะผู้สละราชสมบัติที่เป็นพระราชสวามี และจักรพรรดิอูดะผู้สละราชสมบัติที่เป็นพระสุณิสา เสด็จสวรรคต ทำให้ฟูจิวาระ โนะ อนชิครองตำแหน่งที่มีอิทธิพลมากในฐานะพระราชมารดาในจักรพรรดิซูซากุเมื่อยังทรงพระเยาว์ และมกุฎราชกุมารมูรากามิ ตำแหน่งทำให้พระนางเป็นหัวหน้าราชวงศ์ญี่ปุ่นและสถาปนาบทบาทของพระราชมารดาจักรพรรดิและราชสำนักของพระนางให้เหมือนกับผู้ดูแลจักรพรรดิวัยเด็ก
หลังจากที่จักรพรรดิซูซากุบรรลุนิติภาวะและอภิเษกสมรสแล้ว พระนางยังคงทรงพระชนม์ชีพอยู่โดยรักษาอิทธิพลของพระนางเอาไว้ ในรัชสมัยจักรพรรดิมูรากามิ พระราชโอรสงค์ถัดไป พระนางรักษาสันติภาพภายในราชสำนัก โดยทำหน้าที่เป็นคนกลางระหว่างบรรดาพระราชโอรสของพระนาง จักรพรรดิ และจักรพรรดิที่สละราชสมบัติ ใน ค.ศ. 950 พระนางทรงแต่งตั้งเจ้าชายโนริกิให้เป็นมกุฎราชกุมาร
ดาราเดลี่ เดอะ เกรท อวอร์ดส์ ครั้งที่ 5

ดาราเดลี่ เดอะ เกรท อวอร์ดส์ ครั้งที่ 5 (อังกฤษ: Daradaily The Great Awards 2015) เป็นงานประกาศผลรางวัลบันเทิงที่จัดโดยหนังสือพิมพ์ดาราเดลี่ จัดขึ้นเมื่อวันที่ 3 มีนาคม 2559 ณ โรงละครอักษรา คิง เพาเวอร์ เพื่อเฉลิมฉลองกับการก้าวเข้าสู่ปีที่ 11 ของหนังสือพิมพ์ดาราเดลี่ ดังนั้นจึงได้มีการมอบรางวัลให้กับบุคคลากรในวงการบันเทิง ไม่ว่าจะเป็นผู้ผลิต ผู้สร้างสรรค์ผลงาน ศิลปิน ดารา นักร้อง ที่มีผลงานยอมเยี่ยม โดดเด่น เปรียบเสมือนเพชรเม็ดงามแห่งวงการประจำปี พ.ศ. 2558 โดยจะคัดเลือกผู้สมควรได้รับการเสนอชื่อเข้าชิง แล้วให้ผู้อ่านเป็นผู้ตัดสินว่าใครสมควรได้รับรางวัลโดยการโหวตผ่านทางหนังสือพิมพ์ดาราเดลี่ และเว็บไซต์ดาราเดลี่ บุคคลากรท่านใดได้รับคะแนนเสียงมากที่สุดก็จะได้รางวัลไปครอง 
นอกจากนี้ ปีนี้เป็นปีแรกที่ได้เปลี่ยนถ้วยรางวัลเป็นรูปแบบใหม่ ซึ่งถ้วยรางวัลรูปแบบใหม่นี้มีชื่อว่า นาฏยลีลาแห่งความรัก สร้างสรรค์ผลงานโดย นนทิวรรธน์ จันทนะผะลิน ศิลปินแห่งชาติสาขาทัศนศิลป์ (วิจิตรศิลป์) สาขาย่อยประติมากรรม โดยมีแนวคิดการสรา้งสรรค์มาจากความรักความผูกพันของมนุษย์ และทั้งสองสิ่งนี้เป็นจุดเริ่มต้นให้วงการบันเทิงขับเคลื่อนไปได้ 
ผลรางวัล.
มีรางวัลทั้งหมด 23 รางวัล ดังต่อไปนี้ (ผู้ชนะจะพิมพ์ด้วยตัวหนา)
ปวรพัฒน์ จารุศักดิ์วีรกุล

ปวรพัฒน์ จารุศักดิ์วีรกุล (เกิด 19 พฤษภาคม พ.ศ. 2540) ผลงานที่เป็นที่รู้จักจากละครเรื่อง "Gossip Girl Thailand" "เชลยศักดิ์" "ไต้ฝุ่นสุดซ่า สายฟ้าจอมกวน" "บาปบริสุทธิ์" "มรสุมสวาท" "เมียหลวง"
ประวัติ.
ปวรพัฒน์ จารุศักดิ์วีรกุล มีชื่อเล่นว่า วิคเตอร์ เกิดเมื่อวันที่ 19 พฤษภาคม พ.ศ. 2540 มีพี่น้อง 2 คน โดยเขาเป็นลูกคนโต และมีน้องชาย 1 คน ชื่อต้นกล้า จบการศึกษาระดับประถมศึกษาจากโรงเรียนแม่พระฟาติมา มัธยมศึกษาตอนต้นถึงตอนปลายจากโรงเรียนอุดมศึกษา ทาวน์อินทาวน์ และกำลังศึกษาระดับปริญญาตรี คณะนิเทศศาสตร์ สาขาภาพยนตร์และวิดีทัศน์ มหาวิทยาลัยรังสิต เป็นคนกรุงเทพโดยกำเนิด
เข้าสู่วงการ.
ปวรพัฒน์ตอนอายุ 7 ขวบ โดยแคนดี้โมเดลลิ่ง จากการถ่ายโฆษณา เช่น ไมโล และเข้าสู่วงการละครโดยการชักนำของบริษัทกันตนา ผลงานที่เป็นที่รู้จักจากละครเรื่อง Gossip Girl Thailand เชลยศักดิ์ ไต้ฝุ่นสุดซ่า สายฟ้าจอมกวน บาปบริสุทธิ์ มรสุมสวาท เมียหลวง
เหรียญชัย สีหะวงษ์

เหรียญชัย สีหะวงษ์ เป็นนักกรีฑาจากจังหวัดสมุทรปราการ ซึ่งเป็นนักวิ่งลมกรดทีมชาติไทย เจ้าของสถิติประเทศไทยในการแข่งขันวิ่ง 100 เมตรชาย ใช้เวลา 10.23 วินาที ในการแข่งขันเอเชียนเกมส์ 1998, สถิติประเทศไทยในการแข่งขันวิ่ง 200 เมตรชาย โดยใช้เวลา 20.18 วินาที ในการแข่งขันซีเกมส์ 1999 และการแข่งขันวิ่งผลัด 4x200 เมตร โดยใช้เวลา 1.22.66 ที่ประเทศฟิลิปปินส์ และหลังจากที่ประกาศอำลาลู่แล้วก็ได้มาเป็นโค้ชให้กับนักวิ่งทีมชาติไทย
ประวัติ.
ชื่อเล่น เหรียญ เกิดวันที่ 24 มีนาคม พ.ศ. 2519 บิดาชื่อนายอุดร สีหะวงษ์ มารดาชื่อไสว สีหะวงษ์ เป็นชาวจังหวัดสมุทรปราการ ปัจจุบันเป็นเจ้าของสถิติประเทศไทยในการแข่งขันวิ่ง 100 เมตรชาย และ 200 เมตร ชาย
การศึกษาและทำงาน.
เข้ารับการศึกษาชั้นมัธยมศึกษาที่โรงเรียนสมุทรปราการ
โรงเรียนพูลเจริญวิทยาคม

ประวัติ.
ก่อตั้งขึ้นเมื่อวันที่ 7 เมษายน 2514 ถูกตั้งขึ้นในที่ดินของ นางจาด พูลเจริญ ซึ่งได้มอบที่ดินให้กรมสามัญศึกษาจำนวน 18 ไร่ 2 งาน 78 ตารางวา และต่อมาได้มอบให้อีก 17 ไร่ 3 งาน 7 ตารางวา รวมเป็นเนื้อที่ 36 ไร่ 1 งาน 85 ตารางวา 
โดยเปิดทำการสอนวันแรก เมื่อวันที่ 17 พฤษภาคม 2514 มีนายประยูร สระน้ำ ดำรงตำแหน่งครูใหญ่
เจ้าชายไอโมน ดยุกที่ 4 แห่งออสตา

เจ้าชายไอโมน ดยุกที่ 4 แห่งโอสตา  เป็นพระโอรสใน เจ้าชายแอลมานุแอล ดยุกแห่งโอสตา และ เจ้าหญิงเฮเลนาแห่งออเลล็อง ทรงอภิเษกสมรสกับ เจ้าหญิงไอรีน ดัชเชสแห่งโอสตา ทรงเป็นพระราชชามาดา ใน สมเด็จพระราชาธิบดีคอนสแตนตินที่ 1 แห่งกรีซ กับ เจ้าหญิงโซเฟียแห่งปรัสเซีย หลังจากพระบิดาของพระองค์สิ้นพระชนม์ พระองค์จึงสืบพระอิสริยยศเป็น ดยุกที่ 4 แห่งโอสตา ทรงมีพระโอรสเพียงพระองค์เดียวคือ เจ้าชายอะเมเดโอ ดยุกที่ 5 แห่งโอสตา ทรงเป็นพระอัยกา(ปู่) ใน เจ้าชายไอโมน ดยุกแห่งอาพูเลีย
ฟูจิวาระ โนะ เซ็นชิ

ฟูจิวาระ โนะ เซ็นชิ (1505 – 7 กุมภาพันธ์ 1545) หรือ ฮิงาชิซันโจ-อิง  พระสนมแห่งจักรพรรดิญี่ปุ่นโดยเป็นพระสนมใน จักรพรรดิเอ็งยู จักรพรรดิองค์ที่ 64 เป็นพระราชมารดาใน จักรพรรดิอิชิโจ จักรพรรดิองค์ที่ 66 และเป็นพระอัยยิกา (ย่า) ใน จักรพรรดิโกะ-อิจิโจ จักรพรรดิองค์ที่ 68 และ จักรพรรดิโกะ-ซุซะกุ จักรพรรดิองค์ที่ 69
เคอัง

เคอัง  เป็นศักราชของญี่ปุ่น ซึ่งมาหลังปีโชโฮและก่อนปีโจโอ ศักราชนี้กินเวลาหลายปีตั้งแต่เดือนเมษายน ค.ศ. 1648 ถึง ตุลาคม ค.ศ. 1652 จักรพรรดิผู้ครองราชย์ในศักราชนี้คือจักรพรรดิโกะ-โคเมียว (後光明天皇)
หมายเหตุ.
<templatestyles src="Reflist/styles.css" />
ศักราชของญี่ปุ่น

ชื่อศักราชญี่ปุ่น (#เปลี่ยนทาง ตรงกับภาษาจีน "เหนียนเฮ่า") มีอีกชื่อว่า "เก็งโง"  เป็นหนึ่งในสองสิ่งที่ใช้ระบุปีตามปฏิทินญี่ปุ่น อีกสิ่งหนึ่ง คือ เลขศักราช (โดยปีแรกเป็น "#เปลี่ยนทาง ") ตามมาด้วย "#เปลี่ยนทาง " ที่มีความหมายตรงตัวว่า "ปี"
ชื่อศักราชปรากฏขึ้นในประเทศจีนเมื่อ 140 ปีก่อนคริสต์ศักราช ในรัชสมัยจักรพรรดิฮั่นอู่ การใช้ชื่อศักราชเช่นนี้ก็เหมือนกับที่อื่น ๆ ในเอเชียตะวันออก คือ ได้รับอิทธิพลมาจากการปฏิบัติของราชสำนักจีน แต่การตั้งชื่อศักราชญี่ปุ่นใช้วิธีการคนละอย่างกับในระบบจีน, ระบบเกาหลี และระบบเวียดนาม นอกจากนี้ ญี่ปุ่นยังเป็นที่เดียวที่ยังใช้ชื่อศักราชอยู่ หน่วยราชการมักใช้ชื่อและปีศักราชสำหรับเอกสารราชการ
ชื่อศักราชห้าชื่อที่ใช้มาตั้งแต่สิ้นยุคเอโดะเมื่อ ค.ศ. 1868 สามารถย่อโดยใช้อักษรโรมันตัวแรก เช่น S55 หมายถึง Shōwa 55 คือ ปีโชวะที่ 55 (ตรงกับ ค.ศ. 1980) หรือ H22 หมายถึง Heisei 22 คือ ปีเฮเซที่ 22 (ตรงกับ ค.ศ. 2010) ศักราชที่ยาวนานที่สุด คือ โชวะ ซึ่งกินเวลา 62 ปีกับ 2 สัปดาห์
ศักราชปัจจุบันคือ เรวะ  ซึ่งเริ่มตั้งแต่วันที่ 1 พฤษภาคม ค.ศ. 2019 หลังปีที่ 31 ของศักราชเฮเซ  ในขณะที่ศักราชเฮเซเริ่มต้นหลังการสวรรคตของจักรพรรดิฮิโรฮิโตะ (8 มกราคม ค.ศ. 1989) ศักราชเรวะเริ่มต้นหลังการวางแผนและสละราชสมบัติโดยสมัครพระทัยของสมเด็จพระจักรพรรดิอากิฮิโตะ จักรพรรดิองค์ที่ 125 โดยพระองค์ได้รับอนุญาตให้สละราชสมบัติเพียงครั้งเดียวแทนการดำรงตำแหน่งจนกระทั่งสวรรคต (ตามกฏ) นารูฮิโตะ พระราชโอรสองค์โต ขึ้นครองราชย์เป็นจักรพรรดิญี่ปุ่นองค์ที่ 126 ในวันที่ 1 พฤษภาคม ค.ศ. 2019
เจ้าหญิงอะกิโกะ เจ้าอะซะ

เจ้าหญิงอะกิโกะ เจ้าอะซะ (4 เมษายน 2183 – 12 กันยายน 2219) เจ้าหญิงแห่งราชวงศ์ญี่ปุ่นเป็นพระธิดาใน เจ้าชายซะดะกิโยะ ประมุขแห่งราชสกุล ฟุชิมิ โนะ มิยะ องค์ที่ 10 และเป็น มิได หรือภรรยาเอกใน โทะกุงะวะ อิเอะสึนะ โชกุนลำดับที่ 4 แห่ง รัฐบาลโชกุนโทะกุงะวะ
สันนิบาตนักเรียนชาติสังคมนิยมเยอรมัน

สันนิบาตนักเรียนชาติสังคมนิยมเยอรมัน (German: "Nationalsozialistischer Deutscher Studentenbund", ย่อคำว่า NSDStB)ถูกก่อตั้งขึ่นในปี ค.ศ. 1926 โดยเป็นส่วนหนึ่งของพรรคนาซีโดยมีภารกิจในการรวบรวมการศึกษาระดับมหาวิทยาลัยและวิชาการชีวิตในกรอบแนวคิวมุมมองของชาติสังคมนิยม.ความเป็นระเบียบ(เช่นเดียวกับแผนกอื่นๆในพรรคนาซี)อย่างเคร่งครัดในความสอดคล้องกับ Führerprinzip (หรือ "หลักการผู้นำ")รวมถึงหลักการของ Machtdistanz (หรือ"มิติความแตกต่างในเรื่องของอำนาจ"-power distance). NSDStB เป็นที่อยู่ของสมาชิกที่เรียกว่า Kameradschaftshäusern("บ้านครู")และ(ตั้งแต่ ปี ค.ศ. 1930) สมาชิกได้สวมเสื้อสีน้ำตาลแบบคลาสสิกและติดตราสัญลักษณ์สวัสติกะที่โดดเด่น.
หลังความพ่ายแพ้ของเยอรมันในสงครามโลกครั้งที่สอง,พรรคนาซีรวมไปถึงหน่วยงานและองค์กรในสังกัดได้ถูกประกาศว่า "เป็นองค์กรอาชญากรรม"และถูกสั่งห้ามโดยสภาควบคุมฝ่ายสัมพันธมิตรในวันที่ 10 กันยายน ปี ค.ศ. 1945.
เก็มปูกุ

เก็มปูกุ (; โรมาจิ: "Genpuku") หรือ พิธีฉลองการเจริญวัย พิธีโบราณของญี่ปุ่นที่ถูกจัดขึ้นเพื่อแสดงถึงการเติบโตเป็นผู้ใหญ่ซึ่งพิธีนี้เป็นพิธีที่รับมาจากเมืองจีนในสมัยราชวงศ์ถัง โดยต้องย้อนไปถึงยุคนาระ (1253 – 1337) 
เมื่อการประกอบพิธีเก็มปูกุเสร็จสิ้นลงก็จะมีการมอบชื่อใหม่ให้กับผู้รับการประกอบพิธี ซึ่งปัจจุบันพิธีเก็มปูกุแบบโบราณได้ถูกยกเลิกไปโดยได้มีการจัดงานที่เรียกว่าเซจินชิกิขึ้นมาแทน
พระครูศรีฉฬังคสังวร (เริ่ม ปรโม)

พระครูศรีฉฬังคสังวร (เริ่ม ปรโม) หรือที่รู้จักกันดีในนาม หลวงพ่อเริ่ม ปรโม อดีตเจ้าอาวาสวัดจุกกะเฌอ ต.บึง อ.ศรีราชา จ.ชลบุรี ท่านเป็นพระเกจิอาจรย์ที่มีชื่อเสียงรูปหนึ่งแห่งภาคตะวันออกชายฝั่งทะเล และเป็นที่เคารพศรัทธาของศิษยานุศิษย์ และพุทธศาสนิกชนชาวชลบุรี และจังหวัดใกล้เคียง ทั้งด้านวัตรปฏิปทา และพุทธาคม โดยเฉพาะทางด้านวัตถุมงคลที่ท่านได้จัดสร้างและปลุกเสก ล้วนได้รับความนิยมจากนักสะสมพระเครื่องและผู้นำไปบูชาต่างเกิดประสบการณ์ต่างๆ มากมาย
ประวัติ.
หลวงพ่อเริ่ม ท่านมีนามเดิมว่า เริ่ม นามสกุล เฉียงเอก ท่านเกิดเมื่อวันศุกร์ ขึ้น 6 ค่ำ เดือน 8 ปีมะเส็ง ตรงกับวันที่ 7 กรกฎาคม พ.ศ. 2448 ณ บ้านเลขที่ 26 ต.บึง อ.ศรีราชา จ.ชลบุรี โยมบิดาชื่อ มิ่ง เฉียงเอก โยมมารดาชื่อ เลี่ยม เฉียงเอก (นามสกุลเดิม แท่นทอง) 
มีพี่น้องร่วมบิดามารดา 11 คน คือ
#พระครูศรีฉฬังคสังวร (หลวงพ่อเริ่ม เฉียงเอก)
#นางทองดี เฉียงเอก
#นายรื่น เฉียงเอก
#นางโถม เฉียงเอก
#นางอบ เฉียงเอก
#นายสำรวย เฉียงเอก
#นางเยี้ยน เฉียงเอก
#นางหงส์ กล่อมเกลา
#นายทวาย เฉียงเอก
#นางสาวผึ้ง เฉียงเอก
#นายทวี เฉียงเอก
พ.ศ. 2468 เมื่ออายุครบ 20 ปี ท่านจึงได้อุปสมบทเป็นพระภิกษุ ณ พัทธสีมาวัดแหลมฉบัง(เก่า) ต.ทุ่งสุขลา อ.ศรีราชา จ.ชลบุรี โดยมี 
- พระอุปัชฌาชย์ พระครูสุนทรธรรมรส (ศรี พฺรหฺมโชติ) อดีตเจ้าอาวาสวัดอ่างศิลา ต.อ่างศิลา อ.เมือง จ.ชลบุรี
- พระกรรมวาจารย์ พระอาจารย์จั้ว วัดอ่างศิลา ต.อ่างศิลา อ.เมือง จ.ชลบุรี
- พระอนุสาวนาจารย์ พระอาจารย์ลำดวน สุโข อดีตเจ้าอาวาสวัดแหลมฉบัง(เก่า) ต.ทุ่งสุขลา อ.ศรีราชา จ.ชลบุรี
ได้รับฉายาทางธรรมว่า " ปรโม " 
เมืออุปสมบทแล้วท่านได้มาจำพรรษาอยู่ที่วัดจุกกะเฌอ ซึ่งมีพระอธิการขันธ์ เป็นเจ้าอาวาส เหตุที่ท่านไม่ได้บวชที่วัดจุกกะเฌอ เพราะสมัยนั้นที่วัดจุกกะเฌอยังไม่มีพระอุโบสถ เมื่อมาอยู่ที่วัดจุกกะเฌอท่านได้ศึกษาพระธรรมวินัย ปฏิบัติดีปฏิบัติชอบ จนชาวบ้านเคารพเสือมใสและศรัทธาในตัวท่าน
หลังจากที่ท่านบวชได้เพียง 6 พรรษา หลวงขันธ์ เจ้าอาวาสได้มรณภาพลง ชาวบ้านจุกกะเฌอ จึงได้นิมนต์ให้ท่านรับตำแหน่งเจ้าอาวาสสืบต่อ และในปีต่อมาท่านก็ได้รับแต่งตั้งให้เป็นเจ้าคณะตำบลทั้งๆ ที่ท่านยังไม่ได้รับแต่งตั้งเป็นพระครู นับว่าท่านเป็นผู้มีความสามารถ และเป็นนักปกครองที่ดี
ในด้านพุทธาคมหลวงพ่อเริ่ม ท่านมีความสนใจมาตั้งแต่ก่อนอุปสมบท มีพระอาจารย์เก่งๆ มีชื่อเสียงอยู่ที่ใด ท่านก็จะดั้นด้นเดินทางไปกราบ ขอศึกษาเล่าเรียนด้วย อาทิเช่น หลวงพ่ออ่ำ หนองกระบอก ระยอง , หลวงพ่ออี๋ วัดสัตหีบ , หลวงพ่อสาย วัดหนองเกตุน้อย , หลวงปู่เทียน วัดโบสถ์ ปทุมธานี , หลวงพ่ออ่อง วัดหนองรี ชลบุรี , หลวงพ่อผุย วัดหน้าพระธาตุ ชลบุรี , พระวิสุทธิสมาจาร (เจ้าคุณศรี) วัดอ่างศิลา ชลบุรี , สมเด็จพระสังฆราช (อยู่ ญาโณทัย) วัดสระเกศ กรุงเทพฯ , ครูกะเหรี่ยง (ฆราวาส) , หมอแก้ว ฉิมพลี
มรณภาพ.
ในบันปลายชีวิต หลวงพ่อเริ่ม ท่านเริ่มอาพาธด้วยโรคถุงลมโป่งพอง จึงกลับมาพักฟื้นอยู่ที่วัดจุกกะเฌอ จนปี พ.ศ. 2536 ท่านมีสุขภาพดีขึ้นสามารถออกปฏิบัติศาสนกิจ และรับนิมนต์ไปในงานพุทธาภิเษกต่างๆ ได้ หลวงพ่อเริ่ม มรณภาพลงด้วยอาการสงบ ในวันที่ 19 กรกฎาคม พ.ศ. 2538 รวมสิริอายุได้ 90 ปี 12 วัน พรรษาที่ 70
โทอิง อิงชิ

โทอิง อิงชิ (1789 – 1 ตุลาคม 1872) นางกำนัลใน จักรพรรดิโกะ-ฟุกะกุซะ จักรพรรดิองค์ที่ 89 และเป็นพระราชมารดาใน จักรพรรดิฟุชิมิ จักรพรรดิองค์ที่ 92
ลีกออฟอัสแซสซินส์

ลีกออฟอัสแซสซินส์ ("สมาพันธ์นักฆ่า") หรือยังรู้จักในชื่อลีกออฟชาโดวส์ ("สมาพันธ์แห่งเงา") และในชื่อโซไซตี้ออฟชาโดวส์ ("พันธมิตรแห่งเงา") เป็นกลุ่มตัวร้ายในการ์ตูนเรื่องแบทแมน โดยเป็นกลุ่มนักฆ่าที่ทำงานให้กับราส์ อัล กูล
ฟีฟ่าคอนเฟเดอเรชันส์คัพ 2017 รอบแพ้คัดออก

รอบแพ้คัดออกของ ฟีฟ่าคอนเฟเดอเรชันส์คัพ 2017 จะเริ่มต้นขึ้นในวันที่ 28 มิถุนายนกับรอบรองชนะเลิศ, และจะมีบทสรุปในวันที่ 2 กรกฎาคม พ.ศ. 2560 กับ นัดชิงชนะเลิศ ที่ สนามกีฬาเครสตอฟสกี ใน เซนต์ปีเตอร์สเบิร์ก. สองทีมที่ดีที่สุดจากแต่ละกลุ่มจะได้ผ่านเข้าสู่รอบแพ้คัดออกเพื่อที่จะเข้าร่วมทัวร์นาเมนต์ในรูปแบบตกรอบนัดเดียวรู้ผล. นัดชิงอันดับที่สามรวมอยู่ด้วย, และลงเล่นระหว่างสองทีมที่พ่ายแพ้ของรอบรองชนะเลิศ.
"เวลาทั้งหมดเป็น เวลามอสโก ."
สายการแข่งขัน.
<section begin=Bracket /><section end=Bracket />
รอบรองชนะเลิศ.
โปรตุเกส พบ ชิลี.
<section begin=Match 13 /><section end=Match 13 />
เยอรมนี พบ เม็กซิโก.
<section begin=Match 14 /><section end=Match 14 />
นัดชิงอันดับที่ 3.
<section begin=Match 15 /><section end=Match 15 />
หมายเหตุ.
<templatestyles src="Reflist/styles.css" />
แคตนิส เอฟเวอร์ดีน

แคตนิส เอฟเวอร์ดีน เป็นตัวละครหลักจากไตรภาคเกมล่าชีวิต ของซูซาน คอลลินส์ เธออาศัยอยู่กับครอบครัวที่ประกอบด้วยแม่และน้องสาวในเขต 12 ซึ่งเป็นเขตที่ยังชีพด้วยทำเหมืองถ่านหินและมีความยากจนมากที่สุดในประเทศพาเน็ม ประเทศสมมติที่เกิดขึ้นภายหลังการล่มสลายของอารยธรรม มีแคปิตอลเป็นศูนย์กลางการปกครองเหนือทุกสิ่ง ในหนังสือเล่มแรกของชุดนวนิยาย แคตนิสได้อาสาเข้าแข่งขันเกมล่าชีวิตแทนที่พริมโรส น้องสาวของเธอ เกมล่าชีวิตนั้นคือการแข่งขันที่จัดขึ้นโดยแคปิตอลที่บังคับให้เขตปกครองทั้ง 12 เขตส่งบรรณาการเด็กเพศชายหญิงมาเข้าแข่งขันที่มีการถ่ายทอดสดและให้เหล่าบรรณาการฆ่ากันเองจนเหลือคนสุดท้าย ท้ายสุดแคตนิสได้เป็นผู้ชนะการแข่งขันคู่กับพีต้า เมลลาร์กเนื่องจากเธอได้ใช้ไหวพริบในการกดดันผู้คุมเกมให้มีผู้ชนะสองคน
แคตนิสได้กลายมาเป็นบุคคลที่แคปิตอลต้องการกำจัดมากที่สุดเนื่องจากเธอได้ปลุกกระแสต่อต้านแคปิตอลขึ้นมาในระหว่างการแข่งขันเกมล่าชีวิตครั้งล่าสุด ในปีกแห่งไฟ แม้แคตนิสและพีต้าจะเล่นบทเป็นคู่รักที่กำลังจะแต่งงานกัน แต่ก็ไม่สามารถลดกระแสต่อต้านแคปิตอลในหมู่เขตปกครองได้ ทั้งสองจึงได้ถูกเลือกให้เข้าแข่งขันเกมล่าชีวิตอีกครั้ง ซึ่งแคปิตอลมีจุดประสงค์ที่จะกำจัดทั้งสองคนทิ้งจากการแข่งขันครั้งนี้เพื่อลดแรงต่อต้านของเขตอื่นๆ แต่แล้วกลับกลายเป็นว่าเหล่าบรรณาการจากหลายเขตได้ร่วมมือกันช่วยแคตนิสให้รอดชีวิต เธอได้ทำลายสนามประลองและถูกพาตัวมายังเขต 13 ที่ซ่อนตัวอยู่เพื่อเตรียมก่อการปฏิวัติต่อแคปิตอล ในม็อกกิ้งเจย์ แคตนิสได้กลายมาเป็นสัญลักษณ์แห่งความหวังของคนใต้การปกครองของแคปิตอล เธอได้มีส่วนร่วมกับการต่อสู้และการสร้างโฆษณาชวนเชื่อของเขต 13 หลายครั้ง จนกระทั่งกองกำลังกบฎสามารถล้มแคปิตอลลงได้ แต่แคตนิสก็ต้องสูญเสียน้องสาวไปจากการต่อสู้ สุดท้ายแคตนิสได้สังหารผู้นำของเขต 13 ที่หวังจะสานต่ออำนาจเผด็จการและมีส่วนเกี่ยวข้องกับการตายของน้องสาว เธอพ้นผิดและได้กลับไปอยู่ในเขต 12 ในตอนท้ายเกมล่าชีวิตถูกยกเลิก เธอได้แต่งงานกับพีต้าและมีลูกด้วยกันสองคน
เจนนิเฟอร์ ลอว์เรนซ์ได้รับบทเป็นแคตนิส เอฟเวอร์ดีนในฉบับภาพยนตร์ ซึ่งมีด้วยกันอยู่ 4 ภาค
ลิงแมงมุม

ลิงแมงมุม  อยู่ในสกุล Ateles เป็นลิงโลกใหม่ (New World monkey) ที่ถูกพบในป่าเขตร้อนของอเมริกากลางและอเมริกาใต้จากทางใต้ของเม็กซิโกไปยังบราซิล ลิงแมงมุมอาศัยอยู่ในป่าฝน กินผลไม้ แต่บางครั้งก็จะกินใบไม้ ดอกไม้ และ แมลง มีขากับหางที่ยาวและแข็งแรงมากส่วนมากจะอาศัยอยู่บนต้นไม้โดยแทบจะไม่ลงมาแตะพื้นดินเลย เมื่อเร็ว ๆ นี้ได้มีการวิเคราะห์เกี่ยวกับการศึกษาความรู้ความเข้าใจเกี่ยวกับลิงแมงมุม ระบุว่าลิงแมงมุมเป็นลิงที่ฉลาดที่สุดในโลก พวกมันสามารถเลียนเสียงได้หลากหลายและจะ คำราม เมื่อถูกคุกคาม พวกมันถูกคุกคามโดยการทำลายถิ่นที่อยู่เนื่องจากการตัดไม้ ลิงแมงมุมนั้นอ่อนแอต่อโรคมาลาเรีย แนวโน้มประชากรลิงแมงมุมกำลังลดลง รายชื่อของบัญชีแดงไอยูซีเอ็น ระบุว่าลิงสายพันธุ์หนึ่งมีความเสี่ยงใกล้สูญพันธุ์
การจำแนกอนุกรมวิธาน.
ชื่อสกุลAtelesมาจากภาษากรีกโบราณ มาจากคำ ἀτέλεια (atéleia), แปลว่า "ไม่สมบูรณ์, บกพร่อง"
ในสกุลนี้ประกอบด้วยเจ็ดชนิดและเจ็ดชนิดย่อย
แอสอิฟอิตส์ยัวร์ลาสต์

"แอสอิฟอิตส์ยัวร์ลาสต์"  เป็นเพลงของเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 22 มิถุนายน ค.ศ. 2017 ผ่านสังกัดวายจีเอนเตอร์เทนเมนต์ เพลงเขียนขึ้นโดยเท็ดดี, บราเธอร์ ซู, ชอยซ์เธอร์ทีเซเวน, ฟิวเจอร์ เบานซ์ และลิเดีย แพ็ก และโปรดิวซ์โดยเท็ดดี "แอสอิฟอิตส์ยัวร์ลาสต์" เป็นเพลงแนวซินท์ป็อป, เฮาส์, เร้กเก้ และมูมบาห์ตัน
หลังจากออกจำหน่าย เพลงขึ้นสูงสุดอันดับสามบนแกออนดิจิทัลชาร์ต ด้วยยอดดาวน์โหลด 2.5 ล้านชุดในเกาหลีใต้
เบื้องหลังและการออกจำหน่าย.
ในช่วงกลางเดือนพฤษภาคม ค.ศ. 2017 ตัวแทนจากวายจีเอนเตอร์เทนเมนต์เผยว่า แบล็กพิงก์กำลังทำงานเพื่อการคัมแบ็กในเดือนมิถุนายน ต่อมาในวันที่ 5 มิถุนายน มีการเปิดเผยว่า แบล็กพิงก์จะถ่ายทำมิวสิกวิดีโอสำหรับซิงเกิลใหม่ในช่วงสัปดาห์นั้น ภายในวันเดียวกัน ยัง ฮย็อน-ซ็อก ผู้บริหารของวายจีได้ปล่อยภาพของแบล็กพิงก์ขณะกำลังถ่ายมิวสิกวิดีโอใหม่ ซึ่งเป็นการยืนยันได้ว่า แบล็กพิงก์จะคัมแบ็กครั้งแรกในรอบ 7 เดือน ต่อจากซิงเกิลอัลบั้ม "สแควร์ทู" ที่ปล่อยออกมาในเดือนพฤศจิกายน ค.ศ. 2016 ในวันที่ 6 มิถุนายน มีการประกาศว่า แบล็กพิงก์จะปล่อยเพลงใหม่ระหว่างวันที่ 15-20 มิถุนายน
ในวันที่ 13 มิถุนายน ค.ศ. 2017 วายจีเอนเตอร์เทนเมนต์ได้เผยแพร่ทีเซอร์ของซิงเกิลใหม่และยืนยันการออกจำหน่ายในวันที่ 22 มิถุนายน ตั้งแต่วันที่ 16-18 มิถุนายน มีการปล่อยภาพทีเซอร์ของสมาชิกแต่ละคน ในวันที่ 19 มิถุนายน แบล็กพิงก์เปิดเผยชื่อซิงเกิลว่าเป็นเพลง "แอสอิฟอิตส์ยัวร์ลาสต์" (เกาหลี: ; อาร์อาร์: "มาจีมักชอรอม") และยืนยันเวลาที่จะปล่อยเพลง ในวันที่ 20 มิถุนายน ทีเซอร์ของของมิวสิกวิดีโอถูกเผยแพร่ทางช่องแบล็กพิงก์ ในยูทูบ และทางช่องวีไลฟ์แชนแนลของวง
"แอสอิฟอิตส์ยัวร์ลาสต์" ออกจำหน่ายเมื่อวันที่ 22 มิถุนายน ค.ศ. 2017 ในเวลา 18.00 น. ตามเวลามาตรฐานเกาหลี มิวสิกวิดีโอกำกับโดยซอ ฮย็อน ซึ่งมีผู้เข้าชมมากกว่า 13 ล้านครั้งใน 24 ชั่วโมงแรกบนยูทูบ ทำลายสถิติเดิมคือเพลง "นอตทูเดย์" ของบีทีเอส
ภารกิจรัก

ภารกิจรัก เป็นละครชุดโทรทัศน์ แนวแอคชั่น โรแมนติก ดราม่า ของทางช่อง 7 เอชดี ถ่ายทอดเรื่องราวรักระหว่างรบ ของผู้ชายในเครื่องแบบ 4 เหล่า คือ ทหารบก ทหารเรือ ทหารอากาศ และตำรวจ โดยดัดแปลงมาจากนวนิยายชื่อเดียวกัน มีทั้งหมด 4 เรื่อง ได้แก่ เหนี่ยวหัวใจสุดไกปืน โดย อักษรา, มือปราบเจ้าหัวใจ โดย อัคนี, ราชนาวีที่รัก โดย เฟื่องนคร, และ ยึดฟ้าหาพิกัดรัก โดย ทองหลาง
ภารกิจรักได้รับการดัดแปลงเป็นละครโทรทัศน์ในปี พ.ศ. 2560 ควบคุมการผลิตโดยบริษัท พอดีคำ เอนเตอร์เทนเมนต์ (โดยร่วมมือกับกระทรวงกลาโหมในด้านอาวุธยุทโธปกรณ์และกำลังพล) กำกับการแสดงโดย สยาม น่วมเศรษฐี (เหนี่ยวหัวใจสุดไกปืน), ชัชวาล ศาสวัตกลูน (ราชนาวีที่รัก), ธนพล ผังดี (มือปราบเจ้าหัวใจ) และแผ่นดิน ประสงค์สันติ (ยึดฟ้าหาพิกัดรัก)
และในปี พ.ศ. 2561 ทาง ช่อง 7 เอชดี มีแผนการที่จะผลิตซีรีส์ ภารกิจรัก ภาคที่ 2 หลังจากที่ภาคแรกประสบความสำเร็จและได้รับกระแสตอบรับที่ดีจากแฟนละครโทรทัศน์เป็นอย่างมาก ซึ่งใน ภารกิจรัก ภาคที่ 2 นั้นจะเป็นการสานต่อการถ่ายทอดเรื่องราวรักระหว่างรบ ของผู้ชายในเครื่องแบบ 4 เหล่า คือ ทหารบก ทหารเรือ ทหารอากาศ และตำรวจ โดยมีชื่อเรื่อง ดังนี้
ยุทธการสลัดนอ

ยุทธการสลัดนอ เป็นละครโทรทัศน์แนวประโลมโลกและตลก ผลิตโดย บริษัท มอนทาจ เอ็นเตอร์เทนเม้นท์ จำกัด ในเครือ บริษัท โมจิโต้ เอ็นเตอร์เทนเม้นท์ จำกัด ควบคุมการผลิตโดย นัฐฐพนธ์ ลียะวณิช สร้างจากบทประพันธ์ของ หัสวีร์ เขียนบทโทรทัศน์โดย เผด็จ อ่อนละฮุง , พิมพ์บุญญา ธนรัชรวงศ์ กำกับการแสดงโดย วราธร สิริพรรณ ออกอากาศทางช่องโทรทัศน์ผ่านระบบฟรีทีวีดิจิตอล ช่องเวิร์คพอยท์ ทุกวันจันทร์-อังคาร เวลา 22.00 - 23.00 น. เริ่มตอนแรกวันจันทร์ที่ 3 กรกฎาคม – วันอังคารที่ 19 กันยายน พ.ศ. 2560 ต่อจากละครเรื่องนางแค้น
เรื่องย่อ.
เมื่อสาวแรดประกาศ ‘สลัดนอ’ ขอพิชิตใจหนุ่ม เส้นทางสู่การเป็นกุลสตรีจึงเริ่มขึ้น! แก๊ง ‘แรดตัวแม่’ คือแหล่งรวมตัวของสามสาวผู้ช้ำรัก ปณิธานของกลุ่มคือ พวกเธอจะ ‘แรด’ แบบไม่แคร์สื่อ ผู้ชายเจ้าชู้ได้ ผู้หญิงก็ต้องทำได้เหมือนกัน! แต่แล้วเหมือนฟ้าผ่าเปรี้ยงกลางแดดจ้า เมื่อ โรสริน เจ๊ใหญ่ของแก๊งประกาศยุติความแรดอย่างเป็นทางการ เพราะเจอชายในฝันแล้ว สองสาวสมาชิกที่เหลืออย่าง บัววารี และ มารีญา จึงเกิดแรงฮึด ขอ ‘สลัดนอ’ ทิ้งบ้าง เพื่อหวังชนะใจชายหนุ่มแสนดีที่แอบหมายปอง แต่เส้นทางการเป็นหญิงไทยใจงามล้วนเต็มไปด้วยอุปสรรค โดยเฉพาะเมื่อคนหนึ่งเป็นถึงเจ้านายหนุ่มผู้เพียบพร้อม ส่วนอีกคนเป็นนักศึกษาแพทย์ข้างบ้าน เรื่องหวังจะพิชิตใจหนุ่มเพอร์เฟกต์แบบนี้น่ะหรือ บอกได้เลยว่ายาก! แต่ขึ้นชื่อว่าเป็นอดีตสมาชิกแก๊งแรดตัวแม่เสียอย่าง เรื่องยากกว่านี้ยังผ่านมาได้ แล้วเพื่อหัวใจตัวเอง ใครจะไปยอมแพ้ง่ายๆ กันล่ะ!
หมายเหตุ.
โดยที่ก่อนรับชมละคร ยุทธการสลัดนอ ในแต่ละตอนที่ได้ออกอากาศไปนั้น ทางทีมงานของละครเรื่องนี้ได้ขึ้นคำเตือนก่อนรับชมละครว่า เรื่องราวในละคร "ยุทธการสลัดนอ" สร้างขึ้นเพื่อเป็นแง่คิดสะท้อนสังคมสมัยใหม่ ให้เห็นผิดชอบชั่วดี มิได้มีเจนตนาส่งเสริมให้เกิดการลอกเลียนแบบค่านิยมผิดศีลธรรมหรือขัดต่อวัฒนธรรมไทย ผู้ปกครองควรให้คำแนะนำแก่เยาวชน และที่สำคัญระหว่างละครออนแอร์นั้นทีมงานได้ขึ้นคำเตือนอยู่ใต้เรท น. 18+ เป็นหลักในทุกตอนที่ได้ออกอากาศไปหรือบางตอนก็มีเรท น. 13+ ตามความเหมาะสมในการออกอากาศ
การตอบรับ.
เรตติ้ง.
การตอบรับของละครเรื่องนี้ทั้งหมด 24 ตอนที่ได้ออกอากาศไป (เมื่อวันที่ 3 กรกฎาคม พ.ศ. 2560 – 19 กันยายน พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่
อะฟานาซี เบโลโบโรดอฟ

อะฟานาซี ปัฟลันเตียวิช เบโลโบโรดอฟ  เป็นผู้บัญชาการกองทัพโซเวียตในช่วงแนวรบด้านตะวันออกระหว่างสงครามโลกครั้งที่สอง เป็นผู้ได้รับเครื่องอิสริยาภรณ์วีรชนแห่งสหภาพโซเวียต 2 ครั้ง และ เครื่องอิสริยาภรณ์อื่น ๆ 7 ดวง นอกจากนี้เบโลโบโรดอฟยังบัญชาการมณฑลทหารมอสโกตั้งแต่ปี 1963 ถึงปี 1968
ฟุจิวะระ โนะ ไคชิ

ฟุจิวะระ โนะ ไคชิ (1488 – 16 พฤษภาคม 1518) หรือ ฟุจิวะระ โนะ คะเนะโกะ พระสนมแห่งจักรพรรดิญี่ปุ่นโดยเป็นพระสนมใน จักรพรรดิเรเซ และเป็นพระราชมารดาใน จักรพรรดิคะซัง
กระทั่ง พ.ศ. 1528 อันตรงกับรัชสมัยจักรพรรดิคะซังผู้เป็นพระโอรสได้สถาปนาอดีตพระสนมไคชิผู้เป็นพระราชมารดาที่สิ้นพระชนม์ไปตั้งแต่วันที่ 16 พฤษภาคม พ.ศ. 1518 ขึ้นเป็นโคไตโงหรือพระราชชนนี
สุขกายด้วยสุขใจ

สุขกายด้วยสุขใจ (ย่อว่า KdF) เป็นโครงการส่งเสริมการท่องเที่ยวและกีฬาของนาซีเยอรมนี ในการดูแลของแนวร่วมแรงงานเยอรมัน (DAF) องค์กรแรงงานแห่งชาติเยอรมันในช่วงเวลานั้น จัดตั้งขึ้นเพื่อเป็นเครื่องมือในการส่งเสริมคุณประโยชน์ของชาติสังคมนิยมต่อประชาชน ในเวลาไม่ช้าได้กลายเป็นการดำเนินการการท่องเที่ยวที่ใหญ่ที่สุดในโลกในทศวรรษที่ 1930
KdF ได้คาดคะเนเพื่อเชื่อมโยงจากการแบ่งชนชั้นโดยการทำกิจกรรมสันทนาการสำหรับชนชั้นกลางให้แก่มวลชน ครั้งนี้ได้เน้นโดยการล่องเรือด้วยผู้โดยสารของชนชั้นผสมและการมีพวกเขา ไม่ได้มีการคำนึงถึงสถานะทางสังคม ได้มีการวาดแผนผังจำนวนมากสำหรับการจัดสรรกระท่อม
เป้าหมายอื่น ๆ ที่เล็กน้อยของอุดมการณ์คือการกระตุ้นเศรษฐกิจเยอรมันโดยการกระตุ้นอุตสาหกรรมการท่องเที่ยวให้พ้นจากภาวะตกต่ำ ตั้งแต่ ปี ค.ศ. 1920 มันได้ค่อนข้างจะประสบความสำเร็จมากขึ้นจนกระทั่งการระบาดของสงครามโลกครั้งที่สอง ข้อมูลสถิติทางการแสดงให้เห็นว่าใน ค.ศ. 1934 ประชากร 2.3 ล้านคนมีส่วนร่วมในทริป KdF จากนั้นใน ค.ศ. 1938 จำนวนนี้เพิ่มขึ้นเป็น 10.3 ล้านคน ด้วยการปะทุของสงครามใน ค.ศ. 1939 องค์กรนี้และหลายโครงการได้ถูกพับเก็บไว้ เช่น รีสอร์ทวันหยุดขนาดใหญ่ โพร์รา (Prora) ซึ่งยังไม่เสร็จสมบูรณ์
เปโซคิวบา

เปโซคิวบา  คือหน่วยสกุลเงินหนึ่งที่ใช้ในประเทศคิวบาแบ่งออกเป็นสองประเภทคือ คิวบาเปโซ (CUP) ถือเป็นสกุลเงินหลักในประเทศ และคอนเวอร์ทิเบิลเปโซ (CUC) หรือสกุลเงินที่ออกมาเพื่อใช้แทนดอลลาร์สหรัฐ โดย 1 ดอลลาร์สหรัฐ มีค่าเท่ากับ 1 CUC และ 1 CUC มีค่าเท่ากับ 24 CUP แสดงให้เห็นว่าสกุลเงินในประเทศถูกกว่าสกุลเงินที่ใช้ทดแทนเงินภายนอกมาก แต่ทั้ง CUP และ CUC สามารถเรียกรวมกันง่าย ๆ ว่า เปโซ (Peso) ในคิวบาตามร้านค้าจะไม่ค่อยรับ CUC มากนัก หรือรับก็มีมาตรฐานค่าเงินต่างกัน จึงมักเกิดกรณีที่ชาวต่างชาติจ่ายเงินเกินจำนวนบ่อย
ชีลด์

ชี.ล.ด์.  เป็นหน่วยงานสายลับ บังคับใช้กฎหมายพิเศษ และต่อต้านการก่อการร้าย ในหนังสือการ์ตูนอเมริกันที่มาร์เวลคอมิกส์เผยแพร่ ตัวละครหน่วยงานนี้ สแตน ลี กับแจ็ก เคอร์บี สร้างขึ้นใน "สเตรนจ์เทลส์" เล่มที่ 135 (ประจำเดือนสิงหาคม พ.ศ. 2508) และมักรับบทจัดการกับสิ่งเหนือธรรมชาติและเหนือมนุษย์ที่คุกคามความมั่นคงระหว่างประเทศ
คำว่า "S.H.I.E.L.D." เดิมย่อมาจาก "Supreme Headquarters, International Espionage and Law-Enforcement Division" (กองบัญชาการสูงสุด ฝ่ายจารกรรมและบังคับใช้กฎหมายระหว่างประเทศ) ต่อมาใน พ.ศ. 2534 เปลี่ยนเป็น "Strategic Hazard Intervention, Espionage and Logistics Directorate" (กองบัญชาการการแทรกแซง จารกรรม และการส่งกำลังบำรุงด้านภัยยุทธศาสตร์) ส่วนในภาพยนตร์หลายเรื่องที่มีฉากอยู่ในจักรวาลภาพยนตร์มาร์เวล รวมถึงละครชุดทางโทรทัศน์ฉบับคนแสดงและฉบับแอนิเมชันหลายเรื่อง คำเต็มเป็น "Strategic Homeland Intervention, Enforcement and Logistics Division" (ฝ่ายแทรกแซง บังคับใช้ และส่งกำลังบำรุงเชิงยุทธศาสตร์สำหรับปิตุภูมิ)
องค์กรนี้ได้ปรากฏตัวอย่างมากในในสื่อดัดแปลงจากการ์ตูน รวมถึงภาพยนตร์และรายการที่มีเนื้อหาเกิดขึ้นในจักรวาลภาพยนตร์มาร์เวล
กระทรวงการคลังสหรัฐ

กระทรวงการคลังสหรัฐ เป็นหน่วยงานดูแลเกี่ยงกับการคลัง,การผลิตธนบัตร เป็นต้นของรัฐบาลสหรัฐอเมริกา ได้รับการจัดตั้งขึ้นโดยพระราชบัญญัติของรัฐสภาในปี 1789 ในการจัดการภาครัฐรายได้
ภารกิจ.
ภารกิจของกระทรวงการคลังคือ "รักษาเศรษฐกิจที่แข็งแกร่งและสร้างโอกาสทางเศรษฐกิจและการจ้างงานโดยการส่งเสริมเงื่อนไขที่ช่วยให้การเติบโตทางเศรษฐกิจและความมั่นคงในประเทศและต่างประเทศเสริมสร้างความมั่นคงของชาติโดยการต่อสู้กับภัยคุกคามและการปกป้องความสมบูรณ์ของระบบการเงิน และบริหารการเงินและทรัพยากรของรัฐบาลสหรัฐฯได้อย่างมีประสิทธิภาพ"
โครงสร้างหน่วยงาน.
โครงสร้างหน่วยงานของกระทรวงการคลังสหรัฐจัดเป็นสองส่วนหลักคือ สำนักงานภาควิชา และสำนักงานปฏิบัติการ
สโมสรฟุตบอลทอตนัมฮอตสเปอร์ในฤดูกาล 2017–18

การแข่งขัน ฤดูกาล 2017–18 จะเป็นฤดูกาลที่ 26 ของ ทอตนัมฮอตสเปอร์ ในฟุตบอล พรีเมียร์ลีก และเป็นฤดูกาลที่ 40ที่ยังคงโลดแล่นอย่างต่อเนื่องอยู่บนลีกสูงสุดของระบบฟุตบอลอังกฤษ. สโมสรจะเข้าร่วมการแข่งขันใน แชมเปียนส์ลีก, เอฟเอคัพ, อีเอฟแอลคัพ. ภายหลังจากการรื้อถอนของ ไวต์ฮาร์ตเลน, สเปอร์สจะต้องลงเล่นแมตช์เหย้าทั้งหมดที่ สนามกีฬาเวมบลีย์ ระหว่างฤดูกาล.
ฤดูกาลจะเริ่มต้นในช่วงระยะเวลาตั้งแต่วันที่ 1 กรกฎาคม ค.ศ. 2017 ถึง 30 มิถุนายน ค.ศ. 2018.
การซื้อขายนักเตะ.
ภาพรวมการซื้อ-ขายนักเตะ.
<templatestyles src="Col-begin/styles.css"/>
นัดกระชับมิตร.
ก่อนเปิดฤดูกาล.
เมื่อวันที่ 21 มีนาคม ค.ศ. 2017, ได้มีประกาศว่าทอตนัม ฮอตสเปอร์ จะเป็นส่วนหนึ่งในการแข่งขัน อินเตอร์เนชันแนลแชมเปียนส์คัพ ฤดูกาล 2017 ลงเล่นพบกับ เปแอ็สเฌ, อาแอ็ส โรมา และ แมนเชสเตอร์ซิตี. เมื่อวันที่ 4 กรกฎาคม ค.ศ. 2017, ได้มีการประกาศออกมาว่าทอตนัมจะต้อนรับ ยูเวนตุส ที่จะเล่นนัดกระชับมิตรในสนามกีฬาเวมบลีย์. ทอตนัม ฮอตสเปอร์ ลงเล่นในนัดที่ประตูสนามปิดใน ฮอตสเปอร์ เวย์ ในนัดที่พบกับ ลีย์ตัน โอเรียนต์ ในวันที่ 12 กรกฎาคม ค.ศ. 2017.
      ชนะ
      เสมอ
      แพ้
การแข่งขัน.
พรีเมียร์ลีก.
แมตช์.
เมื่อวันที่ 14 มิถุนายน 2017, โปรแกรมการแข่งขันฤดูกาล 2017/18 ได้ประกาศออกมาเป็นที่เรียบร้อยแล้ว.
เอฟเอคัพ.
สเปอร์สเข้าสู่การแข่งขันในรอบสามและถูกจับสลากได้เล่นในบ้านพบกับ เอเอฟซี วิมเบิลดัน.
อีเอฟแอลคัพ.
ทอตนัมฮอตสเปอร์เข้าสุ่การแข่งขันในรอบสามและจับสลากเล่นในบ้านพบกับ บาร์นสลีย์.
ยูฟ่าแชมเปียนส์ลีก.
เมื่อวันที่ 24 สิงหาคม ค.ศ. 2017, รอบแบ่งกลุ่มได้ประกาศออกมาว่า "สเปอร์ส" ได้จับสลากอยู่ในกลุ่ม เอช ร่วมกับ เรอัลมาดริด, โบรุสซีอาดอร์ทมุนท์ และ อาโปเอล.
สถิติ.
ผู้เล่นที่ทำประตูสูงสุด.
"รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ."
คลีนชีตส์.
"รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ."
พระราชวรวงศ์เธอ พระองค์เจ้าภัททาวดีศรีราชธิดา

พระราชวรวงศ์เธอ พระองค์เจ้าภัททาวดีศรีราชธิดา (6 กรกฎาคม พ.ศ. 2414 — 25 มิถุนายน พ.ศ. 2442) เป็นพระราชธิดาพระองค์ที่ 8 ในกรมพระราชวังบวรวิไชยชาญประสูติแต่จอมมารดาเลี่ยมเล็ก
พระประวัติ.
พระราชวรวงศ์เธอ พระองค์เจ้าภัททาวดีศรีราชธิดา ประสูติเมื่อวันพฤหัสบดีที่ 6 กรกฎาคม พ.ศ. 2414 เป็นพระราชธิดาในกรมพระราชวังบวรวิไชยชาญประสูติแต่จอมมารดาเลี่ยมเล็ก ธิดานายสุดจินดา (พลอย ชูโต) และคุณละโว้ มีพระอนุชาร่วมจอมมารดา 1 พระองค์คือ พระราชวรวงศ์เธอ กรมหมื่นพิทยาลงกรณ์
ในสมัยรัชกาลที่ 5 พระองค์เจ้าภัททาวดีศรีราชธิดา ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวังและทรงประทานเงินบำรุงปีละ 20 บาทเป็นประจำทุกปี
พระราชวรวงศ์เธอ พระองค์เจ้าภัททาวดีศรีราชธิดา สิ้นพระชนม์ในรัชกาลที่ 5 เมื่อวันอาทิตย์ที่ 25 มิถุนายน พ.ศ. 2442 พระชันษา 29 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร วันที่ 4 เมษายน พ.ศ. 2443
ชูเฮ โยโมดะ

ชูเฮ โยโมดะ  เป็นอดีตนักฟุตบอลชาวญี่ปุ่น เกิดเมื่อวันที่ 14 มีนาคม พ.ศ. 2516 ปัจจุบัน เป็นผู้จัดการทีมของสโมสรฟุตบอลโยโกฮามะ
เส้นทางอาชีพ.
วัยเด็ก.
โยโมดะ เกิดที่เมืองชิบะ จังหวัดชิบะ เริ่มเล่นฟุตบอลในสมัยเรียนชั้นประถมศึกษาที่เมืองโยโกฮามะ โดยเล่นมาเรื่อยๆจนกระทั่งย้ายกลับมาที่จังหวัดชิบะ แต่ในสมัยนั้น จังหวัดชิบะไม่มีทีมฟุตบอล จึงเริ่มหันไปเล่นเบสบอลแทน แต่เมื่อเข้าสู่ชั้นประถมศึกษาปีที่ 5 ได้กลับมาสนใจฟุตบอล และเข้าชมรมฟุตบอลของโรงเรียน
มัธยมปลาย มหาวิทยาลัย และทีมงานทีมชาติ.
หลังจากนั้น โยโมดะเข้าเรียนที่โรงเรียนมัธยมปลายนาราชิโนะ ก่อนจะเข้ามหาวิทยาลัยจุนเต็นโดในกรุงโตเกียว เป็นนักกีฬาประจำชมรมฟุตบอล และในช่วงนี้เริ่มสนใจจะเดินเส้นทางสายการสอนฟุตบอล จึงได้เข้าศึกษาต่อที่มหาวิทยาลัยสึกูบะ และเริ่มเรียนรู้การเป็นโค้ชฟุตบอล และรับหน้าที่เป็นโค้ชให้กับชมรมนักเตะมหาวิทยาลัยสึกูบะ (พ.ศ. 2539-2541) ในระดับปริญญาโทนี้ อาจารย์ที่ปรึกษาคือโคโซ ทาชิมะ อดีตนักเตะทีมชาติญี่ปุ่น (ช่วงปี พ.ศ. 2522-2523) และโยโมดะทำวิทยานิพนธ์เรื่อง"การเข้าสไลด์บอลในเกมฟุตบอล"
ในช่วงปี พ.ศ. 2539 - 2541 ได้มีโอกาสเป็นแมวมองให้กับทีมงานฟุตบอลทีมชาติญี่ปุ่นภายใต้การคุมทีมของโค้ชทาเคชิ โอกาดะไปด้วย จึงได้มีโอกาสใกล้ชิดกับฟุตบอลโลก 1998 ในฐานะสต๊าฟฟ์
คอนซาโดเล ซัปโปโระ.
หลังจากนั้น ในปี พ.ศ. 2542 โยโมดะได้ตามโอกาดะไปเป็นทีมงานที่คอนซาโดเล ซัปโปโระ ในตำแหน่งผู้ช่วยโค้ช ก่อนจะได้รับหน้าที่คุมทีมเยาวชนอายุไม่เกิน 18 ปีตั้งแต่ปี พ.ศ. 2545 พาทีมคว้าแชมป์ระดับท้องถิ่น อย่าง Prince League Hokkaido ได้ 6 ครั้ง Premier League East 1 ครั้ง (ปี พ.ศ. 2554) และ J Youth Cup 1 ครั้ง (ปี พ.ศ. 2555) มีผลงานการปั้นเยาวชนขึ้นเป็นผู้เล่นอาชีพรวมแล้ว 32 คน (นับถึงปี พ.ศ. 2559)
โยโมดะ ได้ไลเซนส์จากสมาคมฟุตบอลญี่ปุ่นระดับ S เมื่อปี พ.ศ. 2558 และเมื่อคอนซาโดเล ซัปโปโระปลดโค้ชอิวิกา บาร์บาริช ชาวโครเอเชียเมื่อเดือนกรกฎาคม พ.ศ. 2558 โยโมดะได้รับการแต่งตั้งเป็นผู้จัดการทีมชุดใหญ่ และอยู่ในตำแหน่งจนถึงปัจจุบัน
พระเจ้าราชวรวงศ์เธอ พระองค์เจ้าวรพักตร์

พระเจ้าราชวรวงศ์เธอ พระองค์เจ้าวรพักตร์ (8 ธันวาคม พ.ศ. 2398 — 10 กุมภาพันธ์ พ.ศ. 2428) พระราชธิดาพระองค์ที่ 45 ในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาส่าน
พระประวัติ.
พระเจ้าราชวรวงศ์เธอ พระองค์เจ้าวรพักตร์ เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาส่าน ธิดาพระยามณเฑียรบาล (บัว) เมื่อวันเสาร์ แรม 15 ค่ำ เดือน 12 ปีเถาะ สัปตศก จ.ศ. 1217 ตรงกับวันที่ 8 ธันวาคม พ.ศ. 2398
เมื่อวันที่ 8 - 10 มกราคม พ.ศ. 2408 (แบบสากลคือ พ.ศ. 2409) ได้ตั้งพิธีแห่โสกันต์พระเจ้าลูกเธอ พระองค์เจ้ากรรณิกาแก้ว พระเจ้าลูกเธอ พระองค์เจ้าศรีนาคสวาดิ และพระองค์เจ้าวรภักดิ์ พระสงฆ์สวดพระพุทธมนต์บนพระที่นั่งดุสิตมหาปราสาท 31 รูป เวลาบ่ายตั้งกระบวนแห่ไปทรงฟังพระสงฆ์สวดพระพุทธมนต์ทั้ง 3 วัน รุ่งขึ้นวันพฤหัสบดีที่ 11 มกราคม แห่มาโสกันต์แล้วสมโภชวัน 1 กระบวนแห่เครื่องเล่นรายทางมีพร้อมทุกสิ่ง เหมือนอย่างโสกันต์พระเจ้าลูกเธอ พระองค์เจ้ายิ่งเยาวลักษณ์
พระเจ้าราชวรวงศ์เธอ พระองค์เจ้าวรพักตร์ สิ้นพระชนม์ในสมัยรัชกาลที่ 5 เมื่อวันอังคาร แรม 11 ค่ำ เดือน 3 ปีวอก ฉศก ตรงกับวันที่ 10 กุมภาพันธ์ พ.ศ. 2427 (แบบสากลคือ พ.ศ. 2428) เวลา 22.00 น. เศษ สิริพระชันษา 30 ปี พระราชทานเพลิงพระศพ ณ พระเมรุผ้าขาว วัดสุวรรณารามราชวรวิหาร เมื่อวันอาทิตย์ที่ 17 เมษายน พ.ศ. 2430
อาหารยุโรป

อาหารยุโรป หรือ อาหารตะวันตก เป็นคำที่ใช้อ้างถึงอาหารในทวีปยุโรป และประเทศตะวันตกอื่นๆ รวมทั้ง (ขึ้นกับคำจำกัดความ) รัสเซีย, เช่นเดียวกับอาหารที่ไม่ใช่อาหารพื้นเมืองในออสเตรเลีย ทวีปอเมริกา แอฟริกาใต้และโอเชียเนีย ซึ่งได้รับอิทธิพลจากยุโรป นิยามนี้ใช้โดยชาวเอเชียตะวันออกเพื่อให้ต่างจากอาหารแบบเอเชีย (นี่เป็นแบบเดียวกับที่ชาวตะวันตกให้นิยามอาหารของประเทศในเอเชียตะวันออก่ว่าเป็นอาหารเอเชีย) ในขณะที่ชาวตะวันตก คำนี้ในบางครั้งจะหมายถึงเฉพาะอาหารบนพื้นแผ่นดินของทวีปยุโรป และมีความหมายเช่นเดียวกับยุโรปภาคพื้นแผ่นดินโดยเฉพาะในภาษาอังกฤษแบบอังกฤษ
อาหารของประเทศตะวันตกความหลากหลายภายในกลุ่ม แม้ว่าจะมีลักษณะเฉพาะที่ทำให้แตกต่างจากอาหารเอเชียและอื่นๆ เมื่อเปรียบเทียบกับการปรุงอาหารในเอเชีย ตัวอย่างเช่น เนื้อสัตว์มีความโดดเด่นจะเสิร์ฟในขนาดที่รับประทาน สเต็กและเนื้อแล่เป็นแผ่นเป็นอาหารที่พบได้ทั่วไปในประเทศตะวันตก นิยมใช้ไวน์องุ่นและซอสเป็นเครื่องเคียง ใช้ผลิตภัณฑ์จากนมหลายชนิดในกระบวนการปรุงอาหาร ยกเว้นในอาหาร nouvelleมีการผลิต ชีส ในหลากหลายรูปแบบและ ผลิตภัณฑ์นมหมัก มีให้เลือกใช้ได้หลายชนิดเช่นกัน ขนมปังจากแป้งสาลีเป็นแหล่งของแป้งที่สำคัญ เช่นเดียวกับ พาสตา เกี๊ยว และ แพสตรี มันฝรั่งก็เป็นแหล่งของแป้งที่สำคัญในอาหารยุโรป และแพร่หลายในอาณานิคมของยุโรปในทวีปอเมริกา ข้าวโพดพบในอาหารยุโรปน้อยกว่าใน ทวีปอเมริกา แม้ว่าอาหารที่ทำจากข้าวโพด (polenta or mămăligă) เป็นส่วนสำคัญในอาหารอิตาลีและในคาบสมุทรบอลข่าน ขนมปังแบน โดยเฉพาะที่มีการแต่งหน้า เช่น พิซซาหรือ tarte flambée และข้าวมีรับประทานในยุโรปตะวันออกแต่ไม่ใช่อาหารหลัก สลัดถือเป็นส่วนสำคัญของอาหารยุโรป 
อาหารเย็นแบบยุโรปที่เป็นทางการจะแยกเป็นจานต่างๆ โดยพัฒนามาจากการนำอาหารหลายจานมาวางบนโต๊ะพร้อมๆกัน ไปเป็นการเสิร์ฟอาหารตามลำดับ ในแบบที่เคร่งครัด อาหารที่เย็น ร้อม เผ็ด และหวานจะจัดเป็นอาหารเรียกน้ำย่อยหรือซุป จากนั้นเป็นจานหลัก และสุดท้ายเป็นของหวาน อาหารที่ทั้งหวานและเผ็ดเป็นอาหารที่พบได้ทั่วไปในสมัยจักรวรรดิโรมันโบราณ แต่ไม่ปกติในปัจจุบัน อาหารที่หวานจัดเป็นของหวานเท่านั้น การจัดเสิร์ฟที่ผู้รับประทานออกไปตักอาหารอย่างเป็นอิสระด้วยตนเองเรียกว่าบุฟเฟต์ พบได้เฉพาะในงานเลี้ยงหรือวันหยุด
โยชิฮิโระ นัตสึกะ

โยชิฮิโระ นัตสึกะ (; โรมาจิ: "Natsuka Yoshihiro") เป็นอดีตนักฟุตบอลทีมชาติญี่ปุ่น ปัจจุบันทำงานเป็นโค้ชให้กับสโมสรฟุตบอลคอนซาโดเล ซัปโปโระ
ประวัติ.
นัตสึกะเข้าเรียนที่โรงเรียนมัธยมปลายนาราชิ ตั้งแต่ปี 1988 โดยได้เข้าร่วมเล่นในลีก JSL ดิวิชัน 1 กับสโมสรฟูจิตะอินดัสทรีส์ (ที่ภายหลังเปลี่ยนชื่อมาเป็นเบลมาเร ฮิรัตสึกะและโชนัน เบลมาเร) โดยในช่วงมัธยมปลาย ยังไม่มีชื่อเสียงเท่าไรนัก และเมื่อจบการศึกษาระดับมัธยมปลาย ได้กลับบ้านเกิดไปสมัครงานเป็นพนักงานโรงแรมข้าง ๆ สวนสนุกโตเกียวดิสนีย์แลนด์ แม้จะได้ตอบรับเข้าทำงานแล้ว ในจังหวะนั้น ผู้จัดการทีมสมัยมัธยมปลายได้เรียกตัวเข้าไปฝึกซ้อม จนเริ่มเห็นแววความสามารถที่แท้จริง
จากรูปร่างที่สูงใหญ่ ประกอบกับความนิ่งในการเล่นอย่างเยือกเย็น การอ่านเกมที่ขาด จึงได้เริ่มมาเน้นที่การเล่นตำแหน่งกองหลัง เข้ากับทีมได้ดีจนได้รับความไว้วางใจให้เป็นกัปตันทีมตั้งแต่อายุ 22 ปี จนกระทั่งติดทีมชาติญี่ปุ่นชุดอายุไม่เกิน 23 ปีไปเล่นโอลิมปิกฤดูร้อน 1992 ที่บาร์เซโลนา
เมื่อทีมได้เลื่อนขึ้นสู่เจลีก ลีกสูงสุดในปี 1994 นัตสึกะทำผลงานได้ดีจนติด 11 ผู้เล่นยอดเยี่ยมประจำฤดูกาล และติดทีมชาติญี่ปุ่นชุดใหญ่ในเวลาต่อมา และยิงประตูในนามทีมชาติได้ในเกมที่พบกับทีมชาติกานาเมื่อวันที่ 8 กรกฎาคม 1994
แต่เมื่อปี 1999 สโมสรเบลมาเร ประสบปัญหาทางการเงินจนถูกบังคับให้ปล่อยนักเตะบางรายออกไป ทำให้นัตสึกะที่อยู่กับทีมมานานนั้น จำใจตองโบกมือลาทีมไปด้วยน้ำตา และเดินทางเข้าสู่การค้าแข้งกับสโมสรคอนซาโดเล ซัปโปโระ และพาทีมเลื่อนชั้นขึ้นสู่เจลีก ดิวิชัน 1 ได้สำเร็จในฤดูกาล 2001 ซึ่งเป็นฤดูกาลสุดท้ายก่อนจะตัดสินใจอำลาวงการลูกหนังไป
ในช่วงค้าแข้งนั้น นัตสึกะเป็นผู้นำที่เข้มแข็ง เป็นรุ่นพี่ที่ดีให้กับรุ่นน้องหลายคน รวมทั้งเทรูโอะ อิวาโมโตะและฮิเดโตชิ นากาตะ และเมื่อสิ้นสุดการค้าแข้ง ได้ทำงานเป็นโค้ชให้กับสโมสรคอนซาโดเล ซัปโปโระ โดยเริ่มจากการเป็นโค้ชชุดเยาวชุนอายุไม่เกิน 12 ปีในช่วงปี 2002-2006 และชุดอายุไม่เกิน 15 ปีในช่วงปี 2007-2012 จนได้เลื่อนเป็นโค้ชทีมชุดใหญ่ตั้งแต่ปี 2013
พีต้า เมลลาร์ก

พีต้า เมลลาร์ก เป็นตัวละครหลักจากไตรภาคเกมล่าชีวิต ของซูซาน คอลลินส์ เขาเป็นลูกชายของคนขายขนมปัง อาศัยอยู่ในเขต 12 ของประเทศพาเน็ม ซึ่งเป็นประเทศสมมติที่มีแคปิตอลปกครองด้วยอำนาจเผด็จการ ในหนังสือเล่มแรก พีต้าต้องเข้าแข่งขันเกมล่าชีวิตในฐานะบรรณาการจากเขต 12 โดยเกมล่าชีวิตคือการแข่งขันที่แคปิตอลจัดขึ้นให้เด็กวัยรุ่นจากแต่ละเขตฆ่ากันเองในสนามประลองจนถึงคนสุดท้าย ก่อนการแข่งขันจะเริ่ม พีต้าได้แสดงไหวพริบในการทำตัวให้เป็นที่รักของคนดู เขาเปิดเผยว่าเขาหลงรักแคตนิส ตัวละครนำของเรื่องที่เขาเคยช่วยชีวิตเธอจากความอดอยากโดยการมอบขนมปังให้ ในระหว่างเกม ทั้งสองได้ช่วยกันเอาชีวิตรอดและเล่นบท "คู่รักที่ชะตาไม่เป็นใจ" เพื่อดึงดูดสปอนเซอร์ เกมจบลงด้วยการที่พีต้าและแคตนิสเป็นผู้พิชิตร่วมกันเนื่องจากแคตนิสได้ใช้อุบายต้อนผู้คุมเกมให้จนมุม พีต้าเปิดเผยกับแคตนิสว่าเขาหลงรักแคตนิสจริงๆ แม้เธอจะยังคงสับสนก็ตาม
ใน"ปีกแห่งไฟ" พีต้าและแคตนิสจำเป็นต้องเล่นบทคู่รักกันต่อไปเพื่อความปลอดภัยของตัวเองและครอบครัวของทั้งสองฝ่าย แต่แคปิตอลต้องการกำจัดแคตนิสที่ได้จุดกระแสต่อต้านแคปิตอลขึ้น ทั้งสองต้องกลับไปแข่งขันเกมล่าชีวิตอีกครั้ง ซึ่งเกมล่าชีวิตครั้งนี้มีขึ้นเพื่อกำจัดแคตนิสโดยเฉพาะ ในระหว่างเกม เหล่าบรรณาการจากเขตอื่นๆได้พยายามช่วยเหลือทั้งสองให้รอดชีวิต แคตนิสได้ทำลายสนามประลองและหลบหนีแคปิตอลไปได้ด้วยการช่วยเหลือของเขต 13 ที่เตรียมก่อกบฎ แต่พีต้าถูกที้งไว้ในสนามประลองและถูกแคปิตอลจับกุมเป็นตัวประกัน ใน"ม็อกกิ้งเจย์" พีต้าถูกแคปิตอลทรมานด้วยพิษของแทรกเกอร์แจ็คเกอร์ทำให้เขาคิดว่าแคตนิสเป็นศัตรูและใช้เขาเป็นเครื่องมือเพื่อเกลี้ยกล่อมไม่ให้เขตอื่นๆร่วมมือกับเขต 13 พีต้าได้รับการช่วยเหลือออกมาจากแคปิตอลได้ด้วยกองกำลังของเกลและเขต 13 แต่เขากลับทำร้ายแคตนิสจนบาดเจ็บสาหัสเนื่องจากเห็นเธฮเป็นศัตรู พีต้าได้เริ่มฟื้นฟูความจำของเขาที่มีกับแคตนิสและได้ร่วมต่อสู้ในสมรภูมิสุดท้ายกับแคปิตอล หลังจากที่ฝ่ายกบฎได้รับชัยชนะ พีต้ามีอาการที่ดีขึ้นจนเป็นปกติ แคตนิสยอมรับว่าพีต้าคือคนที่ใช่สำหรับเธอ ทั้งสองแต่งงานและมีลูกด้วยกันสองคน โดยได้กลับไปอาศัยอยู่ด้วยกันที่เขต 12 ของพาเน็มที่ไม่มีเกมล่าชีวิตอีกต่อไป
จอช ฮัทเชอร์สัน ได้รับบทเป็นพีต้า เมลลาร์กในฉบับภาพยนตร์ดัดแปลงทั้งสี่ภาค
อินฟันเตคาลอส ดยุกแห่งกาลาเบรีย

การ์โลส มาริอา อัลฟอนโซ มาร์เซโล เด บอร์บอน-โดส ซิซิเรียส อิ เด บอร์บอน-ปาร์มา อินฟันเตแห่งสเปน ดยุกแห่งกาลาเบรีย (16 มกราคม ค.ศ. 1938 – 5 ตุลาคม ค.ศ. 2015) เป็นอินฟันเตแห่งสเปนพระองค์สุดท้ายในรัชสมัยของพระญาติพระองค์ สมเด็จพระราชาธิบดีฆวน การ์โลสที่ 1 และสมเด็จพระราชาธิบดีเฟลิเปที่ 6
พระประวัติ.
อินฟันเตการ์โลสเป็นพระโอรสพระองค์ที่ 2 และพระองค์เดียวใน อินฟันเตอัลฟอนโซ ดยุกแห่งกาลาเบรียกับเจ้าหญิงอลิเซียแห่งบูร์บง-ปาร์มา ทรงมีพระภคินีและพระขนิษฐา 2 พระองค์คือ
พระองค์ทรงอภิเษกสมรสกับเจ้าหญิงอานแห่งออร์เลอํอง ภายหลังคือเจ้าหญิงอาน ดัชเชสแห่งกาลาเบรีย มีพระบุตรร่วมกัน 5 พระองค์ โดยภายหลังพระองค์สิ้นพระชนม์ พระโอรสของพระองค์สืบพระอิสริยยศ ดยุกแห่งกาลาเบรีย
เจ้าหญิงโนบูโกะ พระชายาในเจ้าชายยาซูฮิโกะ

เจ้าหญิงโนบูโกะ พระชายาในเจ้าชายยาซูฮิโกะ (; โรมาจิ: "Yasuhiko Ōhi Nobuko Naishinnō"; 7 สิงหาคม พ.ศ. 2434 — 3 พฤศจิกายน พ.ศ. 2476) หรือพระนามเดิม เจ้าหญิงโนบูโกะ ฟูมิโนะมิยะ (; โรมาจิ: "Fumi-no-miya Nobuko Naishinnō") เป็นพระราชธิดาในจักรพรรดิเมจิ ที่ประสูติแต่พระสนมซาจิโกะ โซโนะ และเป็นพระชายาในเจ้าชายยาซูฮิโกะ อาซากะโนะมิยะ
พระประวัติ.
เจ้าหญิงโนบูโกะเป็นพระราชธิดาในจักรพรรดิเมจิ ที่ประสูติแต่พระสนมซาจิโกะ โซโนะ (; โรมาจิ: "Sono Sachiko") ขณะยังทรงพระเยาว์มีพระอิสริยยศที่ "ฟูมิโนะมิยะ" (; โรมาจิ: "Fumi-no-miya") มีพระพี่น้องร่วมพระชนก-ชนนี 8 พระองค์ จากจำนวนพระพี่น้องร่วมพระชนกทั้งหมด 15 พระองค์
เจ้าหญิงโนบูโกะเสกสมรสกับเจ้าชายยาซูฮิโกะ อาซากะโนะมิยะ (; โรมาจิ: "Asaka-no-miya Yasuhiko-ō") เมื่อวันที่ 6 พฤษภาคม พ.ศ. 2452 ทั้งนี้พระสวามีเป็นพระโอรสในเจ้าชายอาซาฮิโกะ คูนิโนะมิยะ กับซูงาโกะ สึโนดะ เป็นพระเชษฐาของเจ้าชายนารูฮิโกะ ฮิงาชิกูนิโนะมิยะ, เจ้าชายโมริมาซะ นาชิโมโตะโนะมิยะ, เจ้าชายคูนิโนริ คายาโนะมิยะ และเจ้าชายคูนิโยชิ คูนิโนะมิยะ (เจ้านายพระองค์หลังนี้เป็นพระราชชนกในจักรพรรดินีโคจุง) โดยจักรพรรดิเมจิโปรดเกล้าพระราชทานพระอิสริยยศ "อาซากะโนะมิยะ" (; โรมาจิ: "Asaka-no-miya") และราชสกุลอาซากะแก่เจ้าชายยาซูฮิโกะตั้งแต่วันที่ 10 มีนาคม พ.ศ. 2449
เจ้าหญิงโนบูโกะและเจ้าชายยาซูฮิโกะมีพระโอรส-ธิดาด้วยทั้งหมด 4 พระองค์ ได้แก่
เจ้าหญิงโนบูโกะสิ้นพระชนม์เมื่อวันที่ 3 พฤศจิกายน พ.ศ. 2476 สิริพระชันษา 42 ปี
โทชิโกะ ฮิงาชิกูนิ

โทชิโกะ ฮิงาชิกูนิ (; โรมาจิ: "Higashikuni Toshiko"; 11 พฤษภาคม พ.ศ. 2439 — 5 มีนาคม พ.ศ. 2521) หรือพระนามเดิม เจ้าหญิงโทชิโกะ ยาซุโนะมิยะ (; โรมาจิ: "Yasu-no-miya Toshiko Naishinnō") เป็นพระราชธิดาองค์เล็กในจักรพรรดิเมจิ ที่ประสูติแต่พระสนมซาจิโกะ โซโนะ และเป็นพระชายาของเจ้าชายนารูฮิโกะ ฮิงาชิกูนิโนะมิยะ แต่ภายหลังได้ถูกถอดจากฐานันดรศักดิ์
พระประวัติ.
เจ้าหญิงโทชิโกะเป็นพระราชธิดาในจักรพรรดิเมจิ ที่ประสูติแต่พระสนมซาจิโกะ โซโนะ (; โรมาจิ: "Sono Sachiko") ขณะยังทรงพระเยาว์มีพระอิสริยยศที่ "ยาซุโนะมิยะ" (; โรมาจิ: "Yasu-no-miya") มีพระพี่น้องร่วมพระชนก-ชนนี 8 พระองค์ จากจำนวนพระพี่น้องร่วมพระชนกทั้งหมด 15 พระองค์
เจ้าหญิงโทชิโกะเสกสมรสกับเจ้าชายนารูฮิโกะ ฮิงาชิกูนิโนะมิยะ (; โรมาจิ: "Higashikuni-no-miya Naruhiko Ō") เมื่อวันที่ 18 พฤษภาคม พ.ศ. 2458 โดยจักรพรรดิเมจิโปรดเกล้าพระราชทานพระอิสริยยศ "ฮิงาชิกูนิโนะมิยะ" แก่เจ้าชายนารูฮิโกะเมื่อวันที่ 3 พฤศจิกายน พ.ศ. 2449 
เจ้าหญิงโทชิโกะและเจ้าชายนารูฮิโกะมีพระโอรสด้วยกัน 4 พระองค์
หลังการยึดครองญี่ปุ่นของสหรัฐ เจ้านายมหาสาขาต่าง ๆ ของราชวงศ์เบญจมาศอันรวมไปถึงราชสกุลฮิงาชิกูนิถูกถอดจากฐานันดรศักดิ์เป็นสามัญชนเมื่อวันที่ 14 ตุลาคม พ.ศ. 2490 พระองค์ดำรงพระชนม์อย่างสามัญชนจนกระทั่งสิ้นพระชนม์เมื่อวันที่ 5 มีนาคม พ.ศ. 2521 สิริพระชันษา 81 ปี
ซูเบเมลาราดิโอ

"ซูเบเมลาราดิโอ" ("เร่งเสียงวิทยุให้ฉันหน่อย") เป็นเพลงของเอนริเก อิเกลเซียส นักร้องชาวสเปน ร่วมด้วยไซออนแอนด์เลนนอกซ์ นักร้องคู่ชาวปวยร์โตรีโก และเดเซเมร์ บูเอโน นักร้องชาวคิวบา มีการเผยแพร่เพลงนี้เมื่อวันที่ 24 กุมภาพันธ์ ค.ศ. 2017 โดยเป็นซิงเกิลนำจากอัลบัมที่ใกล้จะวางจำหน่ายของอีเกลเซียส
เดสปาซิโต

"เดสปาซิโต"  เป็นซิงเกิลของลุยส์ ฟอนซิ นักร้องเพลงป็อปชาวปวยร์โตรีโก ร่วมด้วยแดดดีแยงกี นักร้องเพลงแร็ปชาวปวยร์โตรีโก จากสตูดิโออัลบัมของฟอนซิ เมื่อวันที่ 13 มกราคม ค.ศ. 2017 ยูนิเวอร์แซลมิวสิกลาตินได้ปล่อยเพลง "เดสปาซิโต" พร้อมกับมิวสิกวิดีโอซึ่งแสดงศิลปินทั้งสองกำลังร้องเพลงในย่านลาเปร์ลาภายในเขตเมืองเก่าซานฮวน และในบาร์ลาฟักโตริอาในย่านเดียวกัน ลุยส์ ฟอนซิ, เอริกา เอนเดร์ และแดดดีแยงกีเป็นผู้แต่งเนื้อร้อง ส่วนอันเดรส ตอร์เรส และเมาริซิโอ เรนฮิโฟ เป็นผู้ผลิต
"เดสปาซิโต" เป็นเพลงแนวเรเกตอน-ป็อปในอัตราจังหวะ 4 4 (common time) และมีเนื้อหาเกี่ยวกับการมีเพศสัมพันธ์ซึ่งเป็นไปอย่างนุ่มนวลและเต็มไปด้วยความรักใคร่ ในเชิงพาณิชย์ เพลงขึ้นสู่อันดับหนึ่งของชาร์ตความนิยมใน 45 ประเทศ และขึ้นสู่สิบอันดับแรกของชาร์ตอื่น ๆ อีก 9 ชาร์ต ทำให้ "เดสปาซิโต" เป็นซิงเกิลที่ประสบความสำเร็จมากที่สุดของทั้งฟอนซิและแดดดีแยงกี เพลงนี้ยังเป็นเพลงที่ใช้ภาษาสเปนเป็นหลักเพลงแรกที่ขึ้นสู่สิบอันดับแรกของบิลบอร์ดฮอต 100 นับตั้งแต่เพลง "มากาเรนา (เบย์ไซด์บอยส์มิกซ์)" ในปี ค.ศ. 1996 วิดีโออย่างเป็นทางการของเพลง "เดสปาซิโต" มียอดเข้าชมครบ 1 พันล้านครั้งทางยูทูบเมื่อวันที่ 2 เมษายน ค.ศ. 2017 (หลังจากผ่านไป 97 วัน) กลายเป็นมิวสิกวิดีโอที่มียอดเข้าชมถึงหลักล้านเร็วที่สุดเป็นอันดับที่สองรองจากเพลง "เฮลโล" ของอะเดล
หลังความสำเร็จของ "เดสปาซิโต" ก็มีเวอร์ชันเรียบเรียงใหม่ของเพลงนี้ออกตามมาอีกหลายเวอร์ชัน เมื่อวันที่ 17 มีนาคม ค.ศ. 2017 มีการเผยแพร่เวอร์ชันป็อปและเวอร์ชันซัลซาซึ่งร่วมร้องโดยบิกตอร์ มานูเอเล นักดนตรีชาวปวยร์โตรีโก จากนั้นเมื่อวันที่ 17 เมษายน ค.ศ. 2017 มีการเผยแพร่เวอร์ชันเรียบเรียงใหม่ซึ่งร่วมร้องโดยจัสติน บีเบอร์ นักร้องชาวแคนาดา เวอร์ชันนี้ช่วยให้ "เดสปาซิโต" ขึ้นสู่ชาร์ตความนิยมมากขึ้นอีกในหลายประเทศโดยเฉพาะในโลกผู้ใช้ภาษาอังกฤษ และเมื่อวันที่ 5 พฤษภาคม ค.ศ. 2017 มีการเผยแพร่ทั้งเวอร์ชันเออร์บันซึ่งผลิตโดยสกาย และเวอร์ชันดนตรีอิเล็กทรอนิกส์ซึ่งผลิตโดยวงเมเจอร์เลเซอร์จากสหรัฐอเมริกาและดีเจโมสกาจากโคลอมเบีย
การล้อเลียน.
ได้มีผู้ใช้ยูทูปคนหนึ่งชื่อ "FlyingKitty" ดัดแปลงเพลงโดยใช้ชื่อ Despacito 2 ซึ่งเรียกได้ว่าเป็นหนึ่งในเพลงล้อเลียนที่มียอดวิวเยอะที่สุดในโลกเลยทีเดียว
มอร์โกวร์

มอร์โกวร์ (ในภาษาคอร์นวอลล์หมายถึง "ยักษ์ทะล") เป็นสัตว์ประหลาดทะเลจำพวกงูทะเลในความเชื่อพื้นบ้านของแถบคอร์นวอลล์ ที่มีผู้อ้างว่าพบเห็นใกล้อ่าวฟัลมัส ในมณฑลคอร์นวอลล์ ประเทศอังกฤษ
รายงานแรกของมอร์โกวร์ระบุว่าพบเห็นใกล้เพนเดนนิสพอยส์ในปี ค.ศ. 1975 มีลำตัวและคอยาวมีผิวสีดำหรือน้ำตาล ลักษณะคล้ายสิงโตทะเล ชาวประมงปลาแมกเคอเรลท้องถิ่นอ้างว่าเมื่อสภาพอากาศไม่เอื้ออำนวยและการประมงที่แย่เมื่อนั้นจะเห็นสัตว์ประหลาด บางรายงานกล่าวว่าสัตว์ประหลาดปรากฏขึ้นหลังจากเรือดำน้ำเยอรมัน อู28 ตอร์ปิโด และเรือพาณิชย์อังกฤษในช่วงสงครามโลกครั้งที่หนึ่งและอธิบายว่ามันมีความยาว 60 ฟุตยาว มีรูปร่างเหมือนจระเข้กับสี่เท้ามีพังผืดและหางที่ทรงพลัง
นักคติชนวิทยาเชื่อว่า มอร์โกวร์เป็นเรื่องอุปโลกน์ที่เกิดจากการสร้างขึ้นมาของนักเขียนชาวคอร์นวอลล์ แอนโทนี "ด็อก" ชีลด์ หลังจากที่อ้างว่าพบเห็นในปี ค.ศ. 1976 ชีลด์ได้ส่งรายงานและภาพถ่ายของสัตว์ประหลาดเป็นชุด ไปยังบุคคลที่ไม่ประสงค์ออกนามที่เรียกว่า "แมรี เอฟ" ต่อมา ในเดือนกรกฎาคม ปีเดียวกัน ชาวประมง จอห์น ค็อก และ จอร์จ วินนีคอมบ์ อ้างว่าได้เห็นสิ่งมีชีวิตนี้ในน่านน้ำนอกลิซาร์ดพอยส์ นอกจากนี้ในปี ค.ศ. 1976 ชีลดส์อ้างว่าได้ถ่ายภาพสิ่งมีชีวิตที่อยู่ในน้ำใกล้มิวนาน และยังมีเกร็ดเล็กน้อยเล่าอีกว่า นักเขียนชาวอังกฤษ ชีลา เบิร์ด อ้างว่าได้เห็นสัตว์ประหลาดขณะที่เดินหน้าผาอ่าวเจอเรนส์ ในปี ค.ศ. 1982
เรื่องเล่าของมอร์โกวร์ยังคงมีมาจนถึงปัจจุบันและมีการอ้างว่าพบเห็นมอร์โกวร์ปรากฏกายขึ้นอย่างประปรายบนชายฝั่งระหว่างโรสมูลเลียนเฮดและโทลล์พอยส์ ที่นิยมเรียกกันว่า "มอร์โกวร์ไมล์"
มีการอ้างถึงมอร์โกวร์ในวัฒนธรรมร่วมสมัยต่าง ๆ มีการนำไปแต่งเป็นนวนิยาย และยังถูกตั้งเป็นชื่อเรือเฟอริบี โดยได้รับแรงบันดาลใจมาจากสัตว์ประหลาดตัวนี้ และปรากฏในสารคดีทางโทรทัศน์ชุด "Animal X" ของแอนิมอลแพลเนต ในตอน "England's sea monster" ในซีซัน 2 อีกด้วย
กลุ่มกระจุกดาราจักรลาเนียเคอา

กลุ่มกระจุกดาราจักร ลาเนียเคอา ( เป็น กลุ่มกระจุกดาราจักร อันเป็นที่ตั้งของดาราจักรทางช้างเผือก และดาราจักรอื่นๆอีกประมาณ 1 แสน ดาราจักร ลาเนียเคอา ได้รับการนิยามขึ้นในเดือน กันยายน ปี ค.ศ. 2014 โดยกลุ่มนักดาราศาสตร์แห่งมหาวิทยาลัยฮาวาย ซึ่งตีพิมพ์วิธีการกำหนดกลุ่มกระจุกดาราจักรแบบใหม่ โดยอาศัยความเร็วแนวเล็ง หรือความเร็วเชิงรัศมี (radial velocity) ของตัวดาราจักร แนวนิยามใหม่ของกลุ่มกระจุกดาราจักรนี้ ได้ควบรวมเอาคำนิยามดั้งเดิมของ กลุ่มกระจุกดาราจักรหญิงสาว (Virgo Supercluster) เข้าไว้ด้วย
ชื่อ.
ชื่อ "ลาเนียเคอา" หมายความว่า "สรวงสวรรค์อันมิอาจประมาณได้" ใน ภาษาฮาวาย โดยมีที่มาจากคำว่า แปลว่า "สวรรค์" และ แปลว่า "กว้างขวาง" หรือ "ประมาณมิได้"
อิลเซอ ค็อค

อิลเซอ ค็อค (22 กันยายน 1906 – 1 กันยายน 1967) เป็นภรรยาของคาร์ล อ็อทโท ค็อค ผู้บัญชาการของค่ายกักกันนาซี ได้แก่ ค่ายบูเคินวัลท์ (ค.ศ. 1937–1941) และค่ายไมดาแนก (ค.ศ. 1941–1943) ใน ค.ศ. 1947 เธอได้กลายเป็นหนึ่งในคนแรกที่มีความโดดเด่นของนาซีจากการต่อสู้คดีในการพิจารณาคดีโดยกองทัพสหรัฐ